title: Volodymyr Kilikevytš

text: Volodymyr Volodymyrovytš Kilikevytš (, 30. marraskuuta 1983 Ždanov, Ukrainan SNT, Neuvostoliitto) on ukrainalainen jalkapalloilija. Hän on pelipaikaltaan hyökkäävä keskikenttäpelaaja.


title: Volodymyr Kilikevytš

text: Kilikevytš siirtyi Suomeen keväällä 2008 ja pelasi aina elokuuhun asti oululaisessa Kakkosen FC OPAssa, jossa hän teki kolme maalia 14 ottelussa. Elokuussa 2008 Ykkösessä pelannut TP-47 hankki hänet hyökkäyksensä vahvistukseksi. Hän tekikin kolme maalia TP-47:lle loppukaudella.


title: Volodymyr Kilikevytš

text: Volodymyr Kilikevytš siirtyi kaudeksi 2009 moldovalaiseen Iskra-Stal Rîbniţaan, jonka riveissä hän pelasi mm. kansainvälisiä pelejä UEFA:n karsintakierroksilla.


title: Miss Italia

text: Miss Italia on vuosittain järjestettävä italialainen kauneuskilpailu. Nykyisellä nimellään se on ollut olemassa vuodesta 1946; sitä edelsi vuonna 1939 ensimmäistä kertaa järjestetty Miss Sorriso, jossa voittaja ratkaistiin valokuvansa perusteella. Miss Italia järjestettiin aluksi Stresassa, mutta sittemmin paikaksi vakiintui Salsomaggiore Terme.


title: Miss Italia

text: Kilpailu voitiin kuulla radiosta ensi kertaa vuonna 1950 ja katsoa televisiosta vuonna 1987. Vuonna 1994 kilpailu avattiin naimisissa oleville ja äideille. Vuoden 1987 voittaja oli diskattu sen takia, että hän oli naimisissa. Vuodesta 1991 on järjestetty Miss Italia nel Mondo -kilpailu Italian ulkopuolella asuville italialaisille naisille.


title: Miss Italia

text: Miss Italian organisoi Enzo Mirigliani. Monet kilpailuun osallistuneet ovat sittemmin luoneet uran televisiossa ja elokuvissa.


title: World Tag Team Championship

text: World Tag Team Championship oli World Wrestling Entertainmentin joukkuemestaruus, joka luotiin vuonna 1971. Tuolloin mestareina olivat Luke Graham ja Tarzan Tyles. Wrestlemania XXV:ssä, World Tag Team Championship ja WWE Tag Team Championship -joukkuevyöt yhdistyivät ja mestaruuksista tuli Unified WWE Tag Team Championship. Viimeiset mestarit olivat Tyson Kidd ja David Hart Smith, ennen kuin World Tag Team -mestaruudesta (tai Unified WWE Tag Team -mestaruudesta) tuli yksinkertaisesti WWE Tag Team -mestaruus.


title: World Tag Team Championship

text: World Tag Team Championship tunnetiin alun perin "World Wide Wrestling Federation (WWWF) World Tag Team Championshipina". 3. kesäkuuta, 1971, Tarzan Tyleristä ja Luke Grahamista tulivat ensimmäiset mestarit. Vuonna 1979, mestaruuden nimeksi tuli "World Wrestling Federation (WWF) World Tag Team Championship", kun promootio uudeksi nimeksi tuli World Wrestling Federation. 1990-luvun pulessa välissä sitä alettiin kutsua "WWF Tag Team Championship" nimellä.


title: World Tag Team Championship

text: Maaliskuussa 2001, World Wrestling Federation osti World Championship Wrestlingin (WCW). Pian "Invasion" aikoihin WCW/ECW Alliance hajosi. 2001 vuoden Survivor Seriesissä, titteli yhdistyi WCW Tag Team Championshipin kanssa. WCW Tag Team mestarit, Dudley Boyz, voittivat WWF Tag Team mestarit, Hardy Boyz, ja heistä tuli viimeiset WCW Tag Team mestarit, kun heistä tuli uudet WWF Tag Team mestarit.


title: World Tag Team Championship

text: 2002 vuonna, WWF vaihtoi nimen World Wrestling Entertainmentiksi ja myös tittelin nimi vaihtui "World Wrestling Entertainment (WWE) Tag Team Championshipiksi". "Brändi laajennuksen" aikaan Tag Team -mestaruus siirrettiin RAW brändiin, mikä tarkoitti sitä että mestaruutta puolustettaisiin vain RAW brändissä. Tämän vuoksi SmackDown! brändi jäi ilman Tag Team -mestaruutta. Kuitenkin SmackDown!:in general manager Stephanie McMahon ilmoitti uuden Tag Team -mestaruusvyöt SmackDown! brändille vuonna 2002. Tämän jälkeen RAW'n Tag Team -mestaruuden nimi vaihdettiin "World Tag Team Championshipiksi".


title: World Tag Team Championship

text: 5. huhtikuuta, 2009, Wrestlemania XXV:ssä, WWE Tag Team mestarit, Carlito ja Primo voittivat World Tag Team mestarit, John Morrisonin ja The Mizin, minkä tuloksena molemmat tittelit yhdistivät. Mestaruuksia alettiin kutsua "Unified WWE Tag Team Championship" nimellä.


title: World Tag Team Championship

text: 16. elokuuta, 2010, RAW'ssa tittelit yhdistettiin yhdeksi mestaruusvyöksi, joita hallitsivat silloiset mestarit Hart Dynasty eli, Tyson Kidd ja David Hart Smith ja heistä tuli myös viimeiset World Tag Team mestarit. WWE ilmoitti virallisilla sivuillaan, että World Tag Team Championship deaktivoitiin ja WWE Tag Team Championship jatkaisi aktiivisena.


title: Martina Colombari

text: Martina Colombari (s. 10. heinäkuuta 1975 Riccione) on italialainen malli, juontaja ja näyttelijä. Hän voitti Miss Italia -kilpailun vuonna 1991 ja teki näyttelijändebyyttinsä Bruno Gaburron elokuvassa "Abbronzatissimi" (1991). Hän on toiminut myös televisionäyttelijänä ja juontanut useita ohjelmia.


title: Movimento Democrático de Moçambique

text: Movimento Democrático de Moçambique (MDM) eli "Mosambikin Demokraattinen Liike" on Mosambikin puolueista kolmanneksi suurin parlamenttipaikoilla mitaten. Vuoden 2009 vaaleissa se sai kahdeksan paikkaa parlamenttiin – selvästi vähemmän kuin perinteiset valtapuolueet Frelimo (191 paikkaa) ja Renamo (51).


title: Movimento Democrático de Moçambique

text: Puoluetta johtaa Beiran pormestari Daviz Simango. Hän oli ehdokkaana myös presidentinvaaleissa, ja sai 8,5 % äänistä. Simago oli aiemmin Renamon jäsen, ja profiloituu nuorempana ehdokkaana kuin kilpailijansa. Hän ei osallistunut sisällissotaan.


title: Movimento Democrático de Moçambique

text: Puolue on perustettu 9. maaliskuuta 2009.


title: Punasiipimuura

text: Punasiipimuura ("Herpsilochmus rufimarginatus") on Keski- ja Etelä-Amerikassa tavattava puumuuriin kuuluva varpuslintu.


title: Punasiipimuura

text: Kooltaan punasiipimuura on noin 11–12 cm. Koiras on selästään väriltään musta ja harmaa. Päälaki ja silmäkulmajuovat ovat mustat, muuten pää on väritykseltään harmaa. Kurkku on valkoinen. Siipien kupeet ovat mustat ja niissä on valkoinen leveähkö pystyraita. Siivenkärjet ovat punaruskeat. Pyrstö on musta ja linnun ollessa lennossa näkyvät sulkien valkeat kärjet. Rinta ja vatsa ovat vaalean kellertävät. Naaras muistuttaa koirasta, mutta päälaki on punaruskea ja selkä oliivinruskea.


title: Punasiipimuura

text: Keski-Amerikassa punasiipimuura esiintyy Panamassa. Etelä-Amerikassa linnun esiintymisalue on laikuittainen ja lajia tavataan neljällä alueella. Lintu esiintyy Andeilla Venezuelassa, Kolumbiassa, paikoittain Ecuadorissa, Perun ja Bolivian itäosissa, mistä alue laajenee itään päin Brasiliaan Amazonasin alueen länsiosiin. Lisäksi lajia tavataan Venezuelan eteläosissa, Koillis-Brasiliassa Pernambucon lähettyvillä ja alueella, joka ulottuu Etelä-Brasiliasta Paraguayn itäosiin ja Koillis-Argentiinaan. Lajin elinympäristöä ovat kuivat ja kosteat metsät sekä niiden reunamaat. Laji voi elää myös pensaikoissa kaukanakin metsästä. Yleensä punasiipimuuraa tavataan elinympäristöistä, jotka sijaitsevat alle 1 000 metrin korkeudella merenpinnasta.


title: Punasiipimuura

text: Punasiipimuurat liikkuvat yleensä pareittain ja usein liittyneinä sekaparviksi muiden lintulajien kanssa. Ravintoaan laji etsii puiden lehvästöistä ja köynnösten seasta. Punasiipimuurat elävät metsän keski- ja latvuskerroksissa. Lintu kuullaan useammin kuin nähdään.


title: Sofía Mazagatos

text: Sofía Mazagatos on espanjalainen malli, näyttelijä ja vuoden 1991 Miss Espanja. Ikänsä (17) vuoksi hän ei voinut osallistua Miss Universum -kilpailuun. Hän pääsi kuitenkin vuoden 1992 Miss Eurooppa -kilpailussa semifinaaliin. Hän on esiintynyt näyttelijänä televisiossa, elokuvissa ja teatterissa.


title: Sofía Mazagatos

text: IMDb kertoo Mazagatosin syntyneen Madridissa 5. lokakuuta 1974.


title: Mosambikin perustuslaki

text:
Mosambikin perustuslaki on säännöskokoelma, joka määrittelee Mosambikin oikeus- ja yhteiskuntajärjestelmän perusteet.
Laissa on nimetty kolme eri elintä, jotka vastaavat vallasta Vallan kolmijako -opin mukaan. Lainsäädäntä-, tuomio- ja toimeenpanovalta ovat erillään. Toimeenpanovalta on presidentillä, pääministerillä ja hallituksella, jota presidentin nimittämä pääministeri johtaa. Presidentti valitaan vaaleilla, ja presidentin virkakausi kestää viisi vuotta. Lainsäädäntävalta on parlamentilla, jossa on 250 jäsentä. Tuomiovalta on korkeimmalla oikeudella, jonka tuomarit presidentti nimittää.


title: Mosambikin perustuslaki

text: Nykyinen perustuslaki hyväksyttiin Mosambikin sisällissodan sovittelun yhteydessä marraskuussa 1990. Sen myötä maa siirtyi Frelimon hallitsemasta yksipuoluejärjestelmästä monipuoluejärjestelmään, ja Mosambikin kansantasavallasta tuli Mosambikin tasavalta.


title: Mosambikin perustuslaki

text: Perustuslakiin on tehty vuoden 1990 jälkeen kolme lisäystä. Vuoden 2004 lisäys vähensi presidentin valtaoikeuksia. Kahden kolmasosan parlamentista tulee tukea perustuslain lisäystä, jotta se tulee voimaan.


title: Marvis Frazier

text: Marvis Frazier (s. 10. syyskuuta 1960) on entinen yhdysvaltalainen ammattinyrkkeilijä. Hän on legendaarisen raskaansarjan ex-maailmanmestari Joe Frazierin vanhin poika. Hänen sisaruksensa Jackie Frazier-Lyde ja Joe Frazier nuorempi sekä serkkunsa Rodney Frazier ovat myös luoneet nyrkkeilyuran ammattilaiskehissä.


title: Marvis Frazier

text: Amatöörinä Frazier voitti Yhdysvaltain arvostetuimman amatöörisarjan Golden Glovesin raskaansarjan vuonna 1979 ja vuotta myöhemmin hän voitti toisen suuren vuosittain järjestettävän amatöörinyrkkeilyturnauksen Amateur Athletic Unionin. Amatööriuransa aikana hän voitti useita tulevia huippuottelijoita kuten Mitch "Blood" Greenin, sekä tulevat maailmanmestarit Tim Witherspoonin, Tony Tubbsin ja James "Bonecrusher" Smithin.


title: Marvis Frazier

text: Amatööriuralle mahtuu myös yksi synkkä hetki: tappio amatööriuran viimeisessä ottelussaan lyönti-ihme James Broadia vastaan olympiakarsinnoissa vuonna 1980. Broad yllättäen tyrmäsi yhdellä painavalla iskulla ottelua hallinneen nopeamman ja taitavamman Frazierin. Tyrmäys oli niin raju, että siitä aiheutui vakava hermovaurio hänen niskaansa, hetken jopa näytti siltä, että vamma päättäisi hänen vasta aluillaan olleen nyrkkeilyuransa . Onnistuneen leikkauksen myötä Frazier kuitenkin toipui nopeasti ja palasi takaisin nyrkkeilykehään. Hienon amatööriuransa lopulliseksi saldoksi jäi 52 voittoa ja kaksi tappiota.


title: Marvis Frazier

text: Frazier siirtyi ammattilaiskehiin vuoden 1980 loppupuolella. Ura ammattilaisena käynnistyikin lupaavasti, kun hän voitti kaikki ottelunsa uransa kolmen ensimmäisen vuoden aikana. Voitettujen joukossa olivat muun muassa lupaava Steve Zouski (jonka tuolloinen ottelulista oli 21 voittoa vastaan yksi tappio), niskavamman hänelle aiheuttanut James Broad sekä kokenut Joe Bugner, joka oli kohdannut myös isä-Frazierin kymmenen vuotta aiemmin.


title: Marvis Frazier

text: Vuoden 1983 lopulla, kymmenennen voiton jälkeen Frazierille tarjoutui yllättäen mahdollisuus kohdata Larry Holmes, joka oli tuolloin voittanut kaikki 44 aiempaa ammattilaisotteluaan ja hallinnut yhtäjaksoisesti raskastasarjaa suvereeniin tapaan jo yli viisi vuotta.


title: Marvis Frazier

text: Ottelussa selvästi ulottuvampi Holmes määräsi tahdin käyttämällä kuuluisaa jabiaan, kun taas mestaria 11 vuotta nuorempi Frazier otteli uhkarohkeasti kädet alhaalla, ilmeisesti tavoitteenaan houkutella Holmes lähietäisyydelle. Ensimmäisen erän puolenvälin paikkeilla Holmesille avautui tilaisuus, jonka hän hyödynsi välittömästi terävällä oikean käden suoralla. Isku lähetti täysin yllätetyn Frazierin kompuroiden luvunlaskuun. Frazier onnistui päästä jaloilleen ennen täyttä luvunlaskua, mutta hän ei kyennyt jatkamaan ottelua puolta minuuttia pidempään ennen kuin kehätuomari Mills Lane joutui keskeyttämään ottelun Holmesin eduksi jo ensimmäisessä erässä.


title: Marvis Frazier

text: Vuonna 1986 Frazier kohtasi lyhyessä ajassa raskaansarjan ranking-listojen aivan ylimmän kärjen tuntumaan kivunneen vasta 19-vuotiaan suurlupauksen Mike Tysonin. Kuuluisaan aggressiiviseen tyyliinsä jo tuolloin luottanut Tyson ahdisti Frazierin välittömästi köysiin joista Frazier perääntyi kohtalokkaasti kehän nurkkaukseen. Tyson tainnutti nurkkaukseen ahdistetun Frazierin nopealla ja voimakkaalla sarjalla. Tyrmäyshetkellä ottelu oli kestänyt vain 30 sekuntia, ja se jäi Tysonin 20 vuotta kestäneen ammattilaisuran nopeimmaksi voitoksi.


title: Marvis Frazier

text: Samana vuonna käydyssä ottelussa James "Bonecrusher" Smithiä vastaan hän todisti omaavansa samankaltaista periksiantamatonta taistelutahtoa, josta hänen isänsä tunnettiin. Smith löi Frazierin luvunlaskuun ottelun viidennessä erässä murtaen samalla hänen leukansa. Frazier kuitenkin nousi kanveesilta ja käänsi hämmästyttävästi viiden seuraavan erän aikana ottelun edukseen.


title: Marvis Frazier

text: Vuonna 1988 28-vuotias Frazier vetäytyi ammattilaiskehistä. Nyrkkeilyasiantuntijat ja harrastajat ovat vuosien saatossa esittäneet muutamia teorioita siitä, miksi Frazier ei kohonnut samanlaiseksi lajilegendaksi kuin isänsä. Joidenkin mielestä syynä oli Frazierin uran alkutaipaleella saatu vakava niskavamma, minkä uskottiin heikentäneen huomattavasti hänen iskukestävyyttään. Toisten mielestä syy piilee Isä-Frazierissa, joka pyrki muuttamaan poikansa ottelutyylin vastaamaan hänen kuuluisaa Bob and Weave -tyyliään, joka pääsääntöisesti sopii lyhyemmille ja lujalyöntisille nyrkkeilijöille.


title: Marvis Frazier

text: Nykyään Frazier toimii pastorina ja johtaa perheensä omistamaa limusiiniyritystä . Töidensä lisäksi hän valmentaa nuoria nyrkkeilijöiden alkuja isänsä omistamalla Joe Frazier Gymillä. Hän on myös ajoittain toiminut nyrkkeilevien sisarustensa valmentajana.


title: Mosambikin hallitus

text: Mosambikin hallitus käyttää Mosambikissa Vallan kolmijako -opin mukaan toimeenpanovaltaa. Presidentillä on perustuslain mukaan oikeus nimittää ja erottaa ministerit.


title: Mosambikin hallitus

text: Maassa on sen itsenäisyyden aikana ollut neljä pääministeriä, kaikki Frelimon edustajia. Kolme ensimmäistä oli miehiä, neljäs nainen.Lokakuussa 2009 tärkeimpinä ministereinä toimivat


title: Suomen europarlamenttivaalit 2014

text: Suomen europarlamenttivaalit 2014 järjestettiin 25. toukokuuta 2014. Suomi muodosti yhden vaalipiirin, josta valittiin 13 europarlamentaarikkoa D’Hondtin menetelmällä viisivuotiskaudeksi 2014–2019. Yhteensä Euroopan parlamenttiin valittiin 751 meppiä 28 Euroopan maasta. Kokoomus säilyi vaaleissa Suomen suurimpana puolueena.


title: Suomen europarlamenttivaalit 2014

text: Europarlamenttivaalit järjestettiin koko unionin alueella aiemmin kesäkuussa, mutta ajankohtaa muutettiin pyrkimyksenä korottaa äänestysaktiivisuutta. Ennakkoäänestys järjestettiin kotimaassa 14.–20.5.2014 ja ulkomailla 14.–17.5.2014. Ennakkoäänestysprosentti oli 17,1 eli 0,2 % vuoden 2009 eurovaaleja alhaisempi. Koko vaalien äänestysaktiivisuus oli 39,1 prosenttia.


title: Suomen europarlamenttivaalit 2014

text: Vaaleissa kokoomus ja keskusta saivat kolme edustajaa, perussuomalaiset ja SDP kaksi sekä vasemmistoliitto, vihreät ja RKP yhden. Perussuomalaiset sai yhden lisäpaikan ja vasemmistoliitto palasi europarlamenttiin. Vihreät ja kristillisdemokraatit menettivät yhden paikan ja KD edustuksensa parlamentissa. Parlamenttiin valittiin Alexander Stubb (kok.), Olli Rehn (kesk.), Jussi Halla-aho (ps.), Liisa Jaakonsaari (sd.), Sirpa Pietikäinen (kok.), Paavo Väyrynen (kesk.), Heidi Hautala (vihr.), Merja Kyllönen (vas), Henna Virkkunen (kok.), Nils Torvalds (r.), Anneli Jäätteenmäki (kesk.), Sampo Terho (ps.) ja Miapetra Kumpula-Natri (sd.).


title: Suomen europarlamenttivaalit 2014

text: Ehdokkaita asetettiin yhteensä 251 – kymmenen enemmän kuin edellisissä vaaleissa. Listoja asetti 14 puoluetta ja yksi valitsijayhdistys. Puolueista 12 esitti täyden 20 ehdokkaan listan. Vaaleissa ei tehty vaaliliittoja. Puoluerekisteriin merkityistä järjestöistä vaaleihin ei osallistunut Kommunistinen Työväenpuolue, joka boikotoi tapahtumaa. Suomen Työväenpuolue asetti ehdokkaita SKP:n listalle.


title: Suomen europarlamenttivaalit 2014

text:
Suomen europarlamenttivaalien 2014 tulokset
! colspan="3" rowspan="2" style="text-align:left;"| Puolue
! colspan="4"| Äänet
! colspan="2"| Paikat
! width="75"| Ääniä
! width="40"|+/–
! width="30"|%
! width="40"|+/–
! width="30"| Paikat
! width="30"|+/–
Lähde: Oikeusministeriö


title: Suomen europarlamenttivaalit 2014

text: Suomen 13 istuvasta europarlamentaarikosta 11 asettui ehdolle myös vuoden 2014 vaaleissa. Jatkokaudelle pyrkivät kokoomuksen Eija-Riitta Korhola, Sirpa Pietikäinen ja Petri Sarvamaa, keskustan Anneli Jäätteenmäki ja Hannu Takkula, sosiaalidemokraattien Liisa Jaakonsaari ja Mitro Repo, vihreiden Tarja Cronberg, perussuomalaisten Sampo Terho, RKP:n Nils Torvalds ja kristillisdemokraattien Sari Essayah. Pois jäivät vihreiden vuodesta 2004 europarlamentaarikkona toiminut Satu Hassi ja keskustan ensimmäisen kauden euroedustaja Riikka Pakarinen (ent. Manner). Keskustan ehdokkaisiin kuului Euroopan unionin komissaari Olli Rehn. Istuvista mepeistä uudelleen valittiin Jaakonsaari, Jäätteenmäki, Pietikäinen, Terho ja Torvalds.


title: Suomen europarlamenttivaalit 2014

text: Eurovaaleissa oli ehdolla viisi Kataisen hallituksessa ollutta ministeriä: vasemmistoliiton entinen liikenneministeri Merja Kyllönen, kokoomuksen Eurooppa- ja ulkomaankauppaministeri Alexander Stubb ja hallinto- ja kuntaministeri Henna Virkkunen, vihreiden entinen kehitysministeri Heidi Hautala sekä kristillisdemokraattien sisäministeri Päivi Räsänen. Heistä läpi menivät Hautala, Kyllönen, Stubb ja Virkkunen.


title: Suomen europarlamenttivaalit 2014

text:
Jokainen puoluerekisterissä oleva puolue sai asettaa vaaleihin korkeintaan 20 ehdokasta. Puolueiden keskenään muodostama vaaliliitto sai sekin asettaa enintään 20 ehdokasta. Seuraavassa ovat henkilöt, jotka puolueet tai valitsijayhdistykset asettivat ehdokkaiksi. Yhteensä ehdokkaita oli 251. Oikeusministeriö vahvisti ehdokasasettelun 24. huhtikuuta 2014. Ehdokkaiden numerot listojen sisällä määräytyivät sukunimen mukaisen aakkosjärjestyksen mukaan, poikkeuksena Köyhien Asialla. Parlamenttiin päässeet ehdokkaat on merkitty lihavoidulla tekstillä.
Suomen Työväenpuolue STP osallistui vaaleihin asettamalla ehdokkaita SKP:n listalle. Puolueilla oli omat vaaliohjelmansa. Lisäksi listalla oli sitoutumattomia ehdokkaita. Listan vaalilause oli "Hyvinvointivaltion puolesta – Ei EU:lle".Suomalaisissa vaaliennusteissa käytetään nyt eurovaaleissa ensimmäistä kertaa korjauskertoimia, jotka pohjautuvat sekä edellisiin eduskunta- että kunnallisvaaleihin. Korjauskerrointa käytettäessä puolueen kannatuslukua kasvatetaan tai alennetaan puolueen kannattajien aiemman äänestysaktiivisuuden mukaan.


title: Suomen europarlamenttivaalit 2014

text: Ennakkoäänestys järjestettiin kotimaassa 14.–20.5.2014 ja ulkomailla 14.–17.5.2014. Ennakkoon äänesti kotimaassa yhteensä 722 029 suomalaista eli 17,1 %. Edellisissä Suomen europarlamenttivaaleissa ennakkoäänestysprosentti oli 17,3.


title: Suomen europarlamenttivaalit 2014

text: Espoossa epäillään postin virkailijan leimanneen äänestyslipun sijaan vaalikuoria. Vaalilain mukaan leimaamattomat äänestysliput tulee hylätä. Vaalikuoria ei saa avata ennen vaalipäivää, joten varmuus äänestyslippujen leimoista varmistuu silloin. Posti on vastannut virkailijoidensa kouluttamisesta itse.Puolueiden vaaliohjelmat:


title: Bing Maps

text: Bing Maps (Aikaisemmin "Live Search Maps", "Windows Live Maps" ja "Windows Live Local") on Microsoftin kehittämä karttapalvelu. Se toimii osana Bing-hakukonetta.


title: Kunnallisvaalit 2012

text: Vuoden 2012 kunnallisvaalit järjestettiin 28. lokakuuta 2012 kaikissa Suomen kunnissa Ahvenanmaan maakunnan kuntia lukuun ottamatta. Vaalien ennakkoäänestys järjestettiin Suomessa 17.–23. lokakuuta ja ulkomailla 17.–20. lokakuuta. Äänioikeutettuja oli noin 4,3 miljoonaa. Uusien valtuutettujen nelivuotinen kausi alkoi 1. tammikuuta 2013.


title: Kunnallisvaalit 2012

text: Vaaleissa valittiin yhteensä 9 674 valtuutettua. Määrä pieneni noin 740:llä kuntaliitosten johdosta. Manner-Suomessa on vuoden 2013 alussa 304 kuntaa, kun niitä edellisvaalien aikaan oli 332. Vuodenvaihteessa 2012–2013 kartalta poistuu 16 kuntaa, joissa vaalit toimitetaan uuden kuntajaon mukaisesti.


title: Kunnallisvaalit 2012

text: Vaaleissa asetettiin yhteensä 37 125 ehdokasta (1 384 vähemmän kuin edellisissä vaaleissa), joiden keski-ikä oli 48. Suomen Keskustalla oli eniten ehdokkaita (8 401). Perussuomalaisilla puolestaan oli lista suurimmassa määrässä kuntia (299). Kuudentoista rekisteröidyn puolueen lisäksi vaaleihin osallistui yhteislistoja ja valitsijayhdistyksiä 82:ssa kunnassa. Eduskunnan ulkopuoliset puolueet asettivat ehdokkaista 1,8 prosenttia (657) ja yhteislistat sekä valitsijayhdistykset 2,1 prosenttia (787). Istuvista valtuutetuista ehdokkaaksi ryhtyi 7 292, kansanedustajista 162 ja europarlamentaarikoista neljä.


title: Kunnallisvaalit 2012

text: Äänimäärällä mitaten maan suurin puolue oli Kansallinen Kokoomus, joka sai 21,9 % äänistä. Kokoomus, Suomen Sosialidemokraattinen Puolue (19,6 %) ja Suomen Keskusta (18,7 %) olivat kolme suurinta puoluetta, mutta ne menettivät kaikki ääniä edellisiin kuntavaaleihin verrattuina. Perussuomalaiset yli kaksinkertaisti äänimääränsä 12,3 prosenttiin.


title: Kunnallisvaalit 2012

text: Keskusta sai eniten valtuutettuja, 3 077 paikkaa, mutta sen valtuutettujen määrä pieneni edellisvaaleista huomattavasti. Myös kokoomus (1 735 paikkaa) ja sosiaalidemokraatit (1 729 paikkaa) menettivät paikkoja. Perussuomalaiset sai 752 lisäpaikkaa. Vihreät saivat enemmän ääniä mutta vähemmän valtuutettuja (8,5 % äänistä, 323 paikkaa) kuin vasemmistoliitto (8,0 % äänistä, 640 paikkaa).


title: Kunnallisvaalit 2012

text: Uusien valtuustoryhmien keski-ikä on selvästi alhaisin vihreillä: 43,6 vuotta, muilla puolueilla sen ollessa noin 50 vuotta. Vihreät olivat myös ainoa naisenemmistöinen puolue kuntavaltuustoissa. Siinä missä Keskustasta tuli suurin puolue 208 kunnassa, Vihreät ja Kristillisdemokraatit eivät saavuttaneet suurimman puolueen asemaa yhdessäkään kunnassa.


title: Kunnallisvaalit 2012

text: Ehdokasasettelu vahvistettiin 27. syyskuuta.


title: Ajoneuvon valmistenumero

text: Ajoneuvon valmistenumero (eli "VIN", lyhenne sanoista "Vehicle Identification Number") on ISO 3779 -standardin mukainen ajoneuvokohtainen valmistenumero. Vuodesta 1981 lähtien maailman moottoriajoneuvovalmistajat ovat käyttäneet yhtenäistä numerointitapaa, tätä ennen käytäntö vaihteli valmistajakohtaisesti. Numero- ja kirjainsarja sisältää 17 merkkiä, ja se ei voi sisältää kirjaimia I, O ja Q jottei niitä sekoitettaisi numeroihin 1 ja 0. VIN seuraa ajoneuvoyksilöä koko sen eliniän ja sen avulla se voidaan tunnistaa rekisteritunnuksen vaihtumisesta huolimatta.


title: Ajoneuvon valmistenumero

text:
VIN-koodin muodostuminen
VIN-koodin kymmenes merkki osoittaa mallivuoden.


title: Miss Namibia

text: Miss Namibia on Namibiassa, Lounais-Afrikassa vuosittain järjestettävä kauneuskilpailu. Ensimmäistä kertaa se järjestettiin vuonna 1980.


title: Neotokyo

text: Neotokyo (tyyliteltynä NEOTOKYO° tai NeoTokyo) on Studio Radi-8:n kehittämä moninpelattava ensimmäisen persoonan ammuntapeli. Se on Source-pelimoottorille kehitetty Half-Life 2 -modifikaatio, joka ei kuitenkaan sisällä mitään emopelinsä elementtejä.


title: Neotokyo

text: Pelin kehittäminen aloitettiin lokakuussa 2004. Alun perin se suunniteltiin pelimodifikaatioksi Unreal Tournament 2004 -tietokonepeliin. Myöhemmin kehitysalusta vaihdettiin Valven Source-pelimoottoriksi, ja valmis peli julkaistiin vuonna 2009. Peli on ottanut vahvasti vaikutteita "Akira"- ja etenkin "Ghost in the Shell" -manga- ja animesarjoista.


title: Neotokyo

text: Neotokyo sijoittuu lähitulevaisuuden Japaniin, joka on ajautunut yhteiskunnallisten muutosten myötä poliittiseen kriisiin.


title: Neotokyo

text: Japanin hallinnon ongelmat muiden Aasian maiden kanssa niin geopoliittisista kuin taloudellisista ja sosiaalisistakin aiheista ovat räjähdysmaisessa kasvussa. Samaan aikaan kansa jakautuu kahtia Japanin hallinnon nykyistä vapaata, demokraattista linjaa, ja aiempaa sotilaalliseen voimaan perustunutta vallankäyttöä kannattaviin osapuoliin. Kun pyrkimys muuttaa lainsäädäntöä sallimaan Japanin asevoimien ("GSDF") sotilaallinen toiminta valtion rajojen ulkopuolella epäonnistuu, tilanne kärjistyy vallankaappausyritykseen. Yritys epäonnistuu hyvin täpärästi.


title: Neotokyo

text: Estääkseen tilanteen toistumisen Japanin pääministeri perustaa uuden haaran sisäministeriön kansallisiin turvallisuusjoukkoihin ("National Security Forces, NSF") nimeltään "Group Six". He vastaavat toimistaan suoraan pääministerille ja vannovat suojelevansa japanilaisen yhteiskunnan perustuksia kaikin hinnoin. Pian he kuulevatkin huhuja kapinallisesta ryhmittymästä GSDF:n "Jinrai"-erityisjoukkojen sisällä, joka aikoo yrittää vallankaappausta toistamiseen. Kyseessä on Jinrain ryhmä 43 ("SOG43"), jonka keskuudessa vallitsevat nationalistiset aatteet ja halu palauttaa sotilaallinen valta ja voima Japanin hallintaan.


title: Neotokyo

text: Tästä alkaa sota NSF:n ja Jinrain välillä.


title: Neotokyo

text: Neotokyo perustuu esimerkiksi Counter-Striken tapaan pelieriin, joiden perusteella kartan voittaja määräytyy. Pelaaja osallistuu jokaiselle kierrokselle ainoastaan kerran, ja joutuu pelissä kuoltuaan odottamaan seuraavan erän alkamista. Erään ei myöskään voi liittyä sen jo alettua. Tämä tuo peliin taktisen elementin kuoleman ollessa suurempi haitta joukkueelle. Seuraavaa erää odottaessaan pelaajat voivat kuitenkin keskustella muiden pelaajien kanssa, seurata elossa olevien etenemistä ja tutkia pelikenttää vapaasti.


title: Neotokyo

text: Pelimuodoista pääosassa on "Capture the Ghost", joka on eräänlainen Capture the Flagin muunnelma. Siinä joukkueet pyrkivät saamaan haltuunsa kyberneettisen robotin, ja tuomaan sen omaan poistumispisteeseensä. Toinen vaihtoehto on tappaa kaikki vastapuolen pelaajat. Robotin – "Ghostin" – sijainti näkyy kaikille pelaajille heidän sijainnistaan huolimatta. Pelaajat myös näkevät, mikäli se on oman tai vastapuolen pelaajan hallussa. Saadessaan Ghostin haltuunsa, se yhdistyy muutamassa sekunnissa pelaajan kyberneettiseen järjestelmään, ja näyttää kaikkien noin 45 metrin etäisyydellä olevien vihollispelaajien tarkan sijainnin. Pelaajan joukkuetoverit eivät kuitenkaan näe vihollisten sijaintia. Ghostia kantava pelaaja on tavallista alttiimpi vastustajien hyökkäyksille. Tämä tuo peliin strategisen elementin, sillä Ghostia kantava pelaaja voi ilmoittaa vastustajien sijainteja kanssapelaajilleen, näiden suojatessa tätä matkalla poistumispisteelle.


title: Neotokyo

text:
Tällä hetkellä varsinaista "deathmatch"-vaihtoehtoa ei ole, mutta pelissä on muutamia kenttiä, joissa ei ole "Ghostia". Näissä kentissä voittaminen tapahtuu perinteisen team deathmatch -ottelun tavoin tappamalla kaikki vastapuolen pelaajat.
Peli on luokkapohjainen, ja valittavissa on kolme erilaista luokkaa kahdesta joukkueesta, NSF:stä ja Jinraista. Joukkueet eroavat toisistaan ainoastaan ulkoasunsa ja juonen puolesta.


title: Neotokyo

text:
Reconin edut ovat keveyden tuoma rajaton juoksu, korkea hyppy, virtalähteen avustama pitkä hyppy ja yökiikarit, jotka helpottavat näkemistä pimeydessä. Reconilla on käytettävissään myös noin 13 sekuntia kestävä, uudelleenlatautuva lämpöoptinen naamiointi ("thermoptic camouflage"), joka tekee pelaajasta osittain läpinäkyvän ja myös vaikeuttaa hänen havaitsemistaan lämpökiikareilla lämpötilaltaan normaaleissa ympäristöissä. Kokemuspisteiden myötä recon saa käyttöönsä yhdeksän erilaista asetta ja tehokkaan kaukolaukaistavan räjähteen ("detpack"). Recon kantaa mukanaan ainoastaan kevyttä panssarointia, ja kestää heikosti osumia. Reconin kannattaakin pyrkiä huomaamattomuuteen ja vastapuolen yllättämiseen nopeutensa sekä pitkän lämpöoptisen näkymättömyytensä avuin. Kentissä on myös tiettyjä alueita, kuten ilmastointikanavia, kattoja ja korkeita reunoja, joihin muut pelaajaluokat eivät yletä tai mahdu.
Assault kykenee liikkumaan kohtuullista nopeutta ja kykenee rajattuun juoksuun virtalähteensä avustamana. Assaultin etuna toimivat noin kahdeksan sekuntia kerrallaan kestävä lämpöoptinen naamiointi (ks. Recon) ja liiketunnistin ("motionvision"), joka havaitsee myös lämpöoptista suojausta käyttävät liikkuvat kohteet. Kokemuspisteitä kerättyään assault pääsee käyttämään 12 erilaista asetta, sekä yhtä käsikranaattia erää kohden. Assault on hyvin panssaroitu, ja kestää jonkin verran reconia enemmän vahinkoa. Se onkin eräänlainen kompromissi nopean reconin ja raskaan supportin väliltä, ja kykenee luokista parhaiten sopeutumaan pelitilanteiden ja -tahdin muutoksiin.


title: Neotokyo

text: Supportin pääasiallisena etuna on sen raskaan panssaroinnin tuoma kestävyys ja suuri tulivoima, jonka avulla vihollisia voi ampua jopa ohuiden seinien läpi. Support ei kykene juoksemaan tai verhoamaan itseään lämpöoptisella suojalla, ja onkin parhaimmillaan sisä- tai muuten rajatuissa tiloissa, joissa se voi hyödyntää kahta mukanaan kantamaansa savukranaattia ("smoke") ja ympäristön tarjoamia suojapaikkoja. Avoimissa kentissä supportin on hyödyllisintä toimia taustatulen antamiseen nopeammin liikkuvien luokkien hoitaessa etenemisen. Support on varustettu lämpökiikareilla ("thermalvision"), joilla se kykenee havaitsemaan kaikki näkökentässään olevat pelaajat, jotka eivät käytä lämpöoptista naamiointia (ks. Recon). Support on myös ainoa luokka, joka kykenee lämpökiikareidensa avulla näkemään savukranaattien savun läpi. Kuten assault, support saa käyttöönsä maksimissaan 12 erilaista asetta.


title: Neotokyo

text: Pelaajat saavat kokemuspisteitä ("XP") vihollisen tappamisesta, kierroksesta elossa selviytymisestä, Ghostin haltuunottamisesta ja sen poistumispisteelle kuljettamisesta, sekä Ghostia kantavan pelaajan suojaamisesta. Pisteitä menettää joukkuetoverin tappamisesta ja itsemurhasta. Kokemuspisteet avaavat kullekin luokalle lisää valittavia aseita sekä luokkakohtaisia erityisvarusteita. Pistemäärän muuttuessa negatiiviseksi pelaajan asemäärää rajoitetaan rangaistukseksi yhteen. Muut pelaajat voivat myös äänestämällä poistaa häiriköivät pelaajat palvelimelta.


title: Neotokyo

text: Pelin soundtrack on Ed Harrisonin säveltämä. Hänet palkattiin työhön internet-forumin kautta, ja hän osallistui myös yleiseen äänisuunnitteluun pelin varhaisemmissa kehitysvaiheissa. 27 kappaleen soundtrack on julkaistu myös CD:nä CD Babyn kautta.


title: Neotokyo

text: Neotokyo esiteltiin Game Informer -pelilehden "Mod World" -osiossa syyskuun 2009 numerossa. Se on myös mainittu Gawker Median ylläpitämässä Kotaku-verkkomediassa, jossa sen kuvailtiin "näyttävän uskomattomalta".


title: Neotokyo

text: Vuonna 2013 peli lisättiin Steamin Greenlight-palveluun, jonka tarkoituksena on auttaa pelikehittäjiä julkaisemaan teoksiaan. Peli hyväksyttiin, ja se on nyt saatavilla Steamistä.


title: Happie Ntelamo

text: Happie Ntelamo on namibialainen missi. Hänet kruunattiin Miss Namibiaksi Windhoek Country Club & Resortissa kesäkuussa 2009, ja hän edusti joulukuussa 2009 maataan Miss Maailma -kilpailussa Etelä-Afrikassa. Katima Mulilossa syntynyt Ntelamo opiskelee lakia Namibian yliopistolla. Hänellä on yhdeksän sisarusta.


title: Mosambikin korkein oikeus

text:
Mosambikin korkein oikeus on toimielin, joka käyttää Mosambikissa ylintä tuomiovaltaa
perustuslain mukaan vallan kolmijako -oppia noudattaen .
Presidentti nimittää uudet korkeimman oikeuden tuomarit ehdokkaista, jotka valitsee perustuslakineuvosto CSMJ. Tuomarien on oltava vähintään 35-vuotiaita, ja heillä pitää olla kymmenen vuoden työkokemus.


title: Nansenin hiihto Grönlannin halki

text:
Norjalainen tiedemies ja naparetkeilijä Fridtjof Nansen hiihti ensimmäisenä Grönlannin mannerjään halki syksyllä 1888. Nansenin johtama retkikunta oli kuusimiehinen. Nansen purjehti Grönlantiin laivalla, joka ei jäiden takia päässyt määräsatamaansa pohjoiseen. Lisäksi jäät ja merivirrat viivyttivät pitkään laivasta laskettuja veneitä, joissa Nansenin retkikunta souti maihin.
Viivytysten takia kesä meni ohi. Ruokavarojen huvettua jo soutumatkalla Nansen päätti aloittaa hiihdon aiottua etelämpää Umivikistä ja myöhemmin suunnata aiottua etelämmäs Nuukiin. Matkanteko rekiä vetäen ilman koiravaljakoita oli melko hidasta. Ylittäessään napaylängön retkikunta kävi noin 2500 metrin korkeudessa. Retkikunta kohtasi äärimmäisiä lämpötilaeroja, myrskyjä sekä alku- ja loppuosalla railojen rikkomia jääkenttiä. He laskeutuivat jäätiköltä lähellä Nuukia (Godthåb), missä he talvehtivat viimeisen laivan jo lähdettyä etelämmäksi ja edelleen Tanskaan.


title: Nansenin hiihto Grönlannin halki

text: Nansen kävi ensimmäisellä retkellään Grönlannissa jo vuonna 1882. Nansen alkoi suunnitella Grönlannin poikkihiihtoa vuonna 1883 kuultuaan Nordenskiöldin arktisesta retkestä Grönlannin sisämaahan. Tämä retki oli ulottunut 450 kilometrin päähän jäätikölle. Tarkoitus oli koota muun muassa lämpötila- ja muita tieteellisiä havaintoja mannerjäätiköltä. Retki oli Tanskan hallituksen ja yksityisten rahoittama.


title: Nansenin hiihto Grönlannin halki

text: Norjan yliopistolta ei moiseen ”huviretkeen” apua herunut. Silloin 27-vuotiaan Nansenin lisäksi mukana olivat eläkkeellä oleva kapteeni Otto Sverdrup, luutnantti Olaf Dietrichson, maalta kotoisin oleva Kristian Kristiansen Trana, Samuel Balto ja Ole Nielsen Ravna. Balto ja Ravna olivat lappalaisia.


title: Nansenin hiihto Grönlannin halki

text: Nansenin alkuperäinen suunnitelma oli hiihtää mannerjäätikön yli Sermilik-vuonosta Amgalissakin läheltä Christianshåbiin eli Tasiilaqin läheltä Qasigiannguitiin. Reitti olisi kulkenut länsiluoteeseen napapiirin yli.


title: Nansenin hiihto Grönlannin halki

text: Vaikeuksia ilmaantui jo ennen maihinnousua Grönlantiin. Nansenin retkiryhmää kuljettanut Jason-laiva ei päässyt runsaitten jäitten takia Ammassalikiin. Laivasta laskettiin 11. huhtikuuta Angmassalikin ja Sermilik-vuonon lähellä veneet, joihin Nansen kumppaneineen siirtyivät.


title: Nansenin hiihto Grönlannin halki

text: Miehet alkoivat alkoi soutaa kohti rantaa, mutta merivirta vei heitä merijäiden mukana nopeasti kauas etelään. Miehet eivät päässet päiväkausiin mm jäiden takia maihin. 29. heinäkuuta Nansenin veneet olivat 62 leveysasteen eteläpuolella Kutatekin lähellä. 17. heinäkuuta aloitettu muutaman tunnin soutumatka rantaan veikin yhteensä 12 päivää ja miehet joutuivat 400 kilometriä alussa suunniteltua etelämmäs. Päätettiin hiihtää alussa suunniteltua lyhyempi matka ruokavarojen huvettua ja kesän kuluttua Veneitä piti välillä vetää jäälauttojen yli. Miehet päätyivät pohjoiseen Umivikin korkeudelle noin 64 leveysasteelle Gyldenlöven vuonoon.


title: Nansenin hiihto Grönlannin halki

text: Nansenin miehet jättivät veneet kumolleen ja alkoivat nousta jäätikölle 15. elokuuta 1888. Kuljettiin pitkin lämmintä reunajäätikköä, joka nousi melko jyrkästi varsinaiselle mannerjäätikölle. Alussa retkeläisten tarkoitus oli kulkea Umivikista luoteeseen Christianshåbiin eli Qasiqiannguitiin. Kuuden miehen ryhmä veti varusteensa itse reillä, koiravaljakkoa ei käytetty apuna. Syynä tähän oli Nansenin kärsimättömyys siirtää yritystä vuodella valjakon vuoksi. Eskimojen lumikengät ja myöskään kätevämmät norjalaiset lumikengät eivät olleet käyttökelpoisia ja miehet kulkivat pääosan matkasta suksilla.


title: Nansenin hiihto Grönlannin halki

text: Alussa nousu napaylängölle pitkin jyrkkää jäätikön rinnettä oli raskasta. Yhdessä vaiheessa satoi vettäkin. Miehet joutuivat vetämään vuorotellen toistensa rekiä, kun muut reet painoivat 100 kg, mutta yksi 200 kg. Ensimmäinen päivätaival oli vain 4 km 180 m korkeuteen merenpinnasta. Pian alkoi tulla vastaan hengenvaarallisen syviä, leveitä jään halkeamia, railoja. Niitä oli erityisen paljon Nansenin käyttämällä reitillä. He eivät olleet turvaköydellä kiinni toisissaan. Suunniteltu oli, että jos mies putoaisi railoon, hän jäisi roikkumaan reenvetovaljaista sinne, kun raskas reki pysyisi joka tapauksessa pinnalla railon lähellä putoamatta sinne. Joka tapauksessa oli varmaa, että railoon putoaminen vammauttaisi. Näin ei käynyt kertaakaan. Miehet putoilivat muutaman kerran lumisiltojen peittämiin railoihin, mutta vain kainaloita myöten. Pitkät reet kulkivat helposti railojen yli.. Aikaa myöten railot vähenivät, ja nousu loiveni niin että rekiä saattoi vetää yksi mies. Mutta mannerjää muuttui aaltoilevaksi, ja miesten rekien kiskonta painoi olkapäitä kivuliaalla tavalla. Lumi pysyi yhä märkänä ja upottavana. Railoja oli taas tiheässä.. 22. elokuuta 4 päivän kuluessa miehet ylittivät pahimman railovyöhykkeen ja olivat 270 m korkeudessa merenpinnasta, mutta jää jatkui rosoisena. Seuraavana päivänä miehet tulivat aivan tasaisen mannerjään reunalle. Teltassa oli kuuma, mutta yöpakkanen oli kova.


title: Nansenin hiihto Grönlannin halki

text: 1. syyskuuta miehet olivat jo napaylängöllä, mutta loiva ylämäki jatkui. Niinpä syyskuussa oli noustu varsinaisen mannerjäätikön päälle ja matka muuttui yksitoikkoiseksi, päivä toisensa jälkeen näkyi pelkkää lumista lakeutta. Miehiä vaivasi mannerjäätiköllä jano, kun lumesta sulatettiin spriikeittimellä vettä vain ruoanlaittoon. Muutoin he saivat juomavettä lähinnä lämmittämällä taskumatissa vaatteiden alla. Kattila vuosi ja se korvattiin apteekkilaatikon kannella.


title: Nansenin hiihto Grönlannin halki

text: Kesken matkaa miehet päättivät vaihtaa matkakohteen Christianshåbista Nuukiin eli Godthåbiin 27. elokuuta. Vain Balto kärsi lumisokeudesta.Miehillä oli kaksi makuupussia, kussakin nukkui kolme miestä. Dietrichson mittasi lämpötilaa, ilmanpainetta ja tuulta tuntien väliajoin huolimatta kovasta retkielämästä. Napaylängöllä oli raskasta kulkea tuulen ajamassa hiekkamaisessa pintalumessa, joka oli vielä kinoksina. Yleensä kuljettiin 8–15 km/päivä.


title: Nansenin hiihto Grönlannin halki

text:
Napaylängöllä noin 2500 metrin korkeudella oli myös hyvin kylmä. Syyskuun 5. päivänä ylämäki päättyi, mutta ei ollut merkkiä alamäestä. Napaylängön ylimmällä kohdalla suunnilleen hiihdon puolivälissä oltiin ehkä 13. syyskuuta 1888.
Napaylängöllä oli myös hyvin kylmä. Päivällä oli syyskuun 11. päivän tienoilla –15...–20 °C, mutta yöllä alle –37 °C, jopa, laskujen mukaan jopa –45° C. Yleensä ei tuullut, mutta ainakin kahteen otteeseen kiihtyvä tuuli nosti lumimyrskyn. Toisella myrskyllä napaylängöllä oli hyvin palelluttava vaikutus ja miesten oli pysähdyttävä telttaan kunnes myrsky äkkiä lakkasi. Nansenin ryhmä kokeili alkuhankaluuksien jälkeen menestyksellisesti purjeen pystyttämistä reen päälle.


title: Nansenin hiihto Grönlannin halki

text: Paluumatkalla jäätiköltä pois laskeutumisen alussa railot olivat alussa helposti ylitettäviä, mutta sitten ne levenivät vaarallisiksi kuiluiksi. Kahdesti miehet putosivat niihin kainaloitaan myöten. Laskeutuminen pitkin jyrkkiä rinteitä vaati myös kovaa rekien jarrutusta. Tällä osuudella retkikunta löysi ensimmäisen kerran sulaa pintavettä matkan alkuosan jälkeen. 24. syyskuuta miehet olivat jo poissa jäätiköltä Nuukin eli Godthåbin vuonon eteläpuoliskossa Ameralik-vuonon lähellä. Miehet uupuivat retkellä.


title: Nansenin hiihto Grönlannin halki

text: Hiihtoretken jälkeen Nansen, Sverdrup ja Balto rakensivat teltan kankaasta ja saatavilla olevasta puusta veneen päästäkseen Nuukiin. 24. syyskuuta Nansen ja Sverdrup nousivat maihin Ameralik-vuonon kiville. Balto seurasi muita noutamaan lisää tarvikkeita taakse jätetyistä kelkoista kunnes hakijat Nuukista saapuisivat. He varautuivat myös tilanteen vaatiessa patikoimaan Nuukiin. Miehet talvehtivat Nuukissa eskimojen kanssa ennen hakulaivan tuloa keväällä 1889.


title: Nansenin hiihto Grönlannin halki

text: Nansen, Sverdrup ja neljä muuta miestä hiihtivät 15. elokuuta – 26. syyskuuta 1888 miehineen Gyldenlöves Fjordin pohjukasta Umivikista Anikitsokin kautta Sermilikfjordin läheltä ensin Ameralikin vuonon pohjukkaan, sitten Nuukiin eli "Godthåb"iin. Tämä 472 km hiihto vei 41 päivää.


title: Phalaborwa

text: Phalaborwa on noin 13 000 asukkaan kaupunki Etelä-Afrikassa, Limpopon provinssissa, Krugerin luonnonpuiston rajalla. Se on ollut kaivoskaupunki, josta louhitaan kuparia, fosfaatteja ja vermikuliittia. Sittemmin kaivosteollisuuden ohella tärkeäksi elinkeinoksi on noussut matkailu.


title: Alessio Scarpi

text: Alessio Scarpi (s. 19. huhtikuuta 1973 Jesolo, Venetsia, Italia) on italialainen jalkapallomaalivahti, joka edustaa Serie A:ssa pelaavaa Genoaa.


title: Alessio Scarpi

text: Scarpi aloitti ammattilaisuransa Regginassa vuonna 1995 siirryttyään Cagliarin junioreista. Hän vietti joukkueessa kahden kauden ajan, kunnes siirtyi takaisin Cagliariin vuonna 1997. Cagliarissa Scarpi pelasi ensimmäisen Serie A ottelunsa 13. syyskuuta 1998 Interiä vastaan, joka päättyi 2-2. Hän pelasi kolmen kauden ajan joukkueen ykkösmaalivahtina, kunnes seura hankki Armando Pantanellin kaudella 2001-2002, joka syrjäytti Scarpin. Hän siirtyi helmikuussa 2002 Anconaan, josta matka jatkui Interiin 8. toukokuuta 2002. Scarpi ei kuitenkaan pelannut ainuttakaan ottelua vaan hänet lainattiin saman tien kaudella 2002-2003 takaisin Anconaan. Kauden jälkeen Scarpin lainasopimusta pidennettiin 15. heinäkuuta 2003 ja hän pelasi vielä 13 ottelua, kunnes Serie B:ssä pelannut Genoa osti Scarpin 8. tammikuuta 2004.


title: Alessio Scarpi

text: Ura Genoassa osoittautui vaihtelevaksi, kun joukkue noususta Serie A:han huolimatta pudotettiin sopupeliskandaalin seurauksena Serie C1:een kaudeksi 2005-2006, jossa Scarpi vuorotteli toisen maalivahdin Massimo Gazzolin kanssa. Joukkueen noustua takaisin Serie B:hen Scarpi menetti lopullisesti ykkösmaalivahdin roolin, kun Genoa osti braslilialaisen Rubinhon. Scarpi pelasi kuitenkin kaudella 2007-2008 14 Serie A ottelua, mutta sittemmin on toiminut varamaalivahdin roolissa Genoan vaihtaessa Rubinhon Marco Ameliaan.


title: Täydennyspalvelus

text: Täydennyspalvelus on siviilipalvelukseen kuuluva palvelus, jonka asevelvollisuuden suorittanut voi suorittaa kertausharjoitusten sijaan. Palveluksen myötä asevelvollisuusrekisterissä oleva henkilö poistuu reservistä ja hänet vapautetaan armeijan palveluksesta sekä rauhan että kriisin ajaksi. Hakemuksen täydennyspalvelukseen voi jättää milloin vain varusmiespalveluksen jälkeen. Hakemuksen voi jättää myös silloin kun on jo saanut kutsun kertausharjoituksiin, sekä myös kertausharjoitusten aikana.


title: Täydennyspalvelus

text: Käytännössä täydennyspalvelushakemus on ilmoitus, joka hyväksytään aina automaattisesti. Hakeminen tapahtuu täyttämällä siviilipalvelushakemus ja palauttamalla se Lapinjärven siviilipalveluskeskukseen tai puolustusvoimien aluetoimistoihin.


title: Täydennyspalvelus

text: Täydennyspalveluksen pituus on viisi vuorokautta ja sinne osallistutaan käytännössä vain kerran, vaikka siviilipalveluslaki antaakin mahdollisuuden kokonaisuudessaan 40 vuorokauden mittaiseen täydennyspalvelukseen. Palvelus koostuu lähinnä luennoista, jotka vaihtelevat täydennyspalveluserän mukaan. Luennot voivat sisältää muun muassa ensiapua, aseistakieltäytymisen historiaa ja liikuntaa.


title: Täydennyspalvelus

text: Hakemuksen hyväksymisen jälkeen yli 28-vuotias ei voi enää palata reserviin, vaikka hakemus olisikin tehty ennen kuin on täyttänyt 28 vuotta. Alle 28-vuotias voi anoa vapaamuotoisella hakemuksella vaihtamista takaisin reserviin, mikäli täydennyspalvelusta ei ole ehditty aloittaa. Mikäli palvelus on ehditty aloittaa, reserviin palaaminen ei ole enää mahdollista iästä riippumatta.


title: Täydennyspalvelus

text: Täydennyspalveluksen suorittanut rinnastuu siviilipalveluksen suorittaneeseen, eli on vapautettu armeijan palveluksesta sekä rauhan että kriisin aikana.


title: Täydennyspalvelus

text: 2000-luvun ajan reservistä kieltäytyjiä on ollut vuosittain n. 200 henkilö mutta vuonna 2014 kieltäytyjiä oli jo 296 henkilöä ja vuonna 2015 985 henkilöä, jolloin nousu liittyi puolustusvoimien ensimmäistä kertaa lähettämään reserviläiskirjeeseen. Puolustusministeri Jussi Niinistö kritisoi alkuvuodesta 2017 reservikieltäytymisen lisääntymistä, muttei katsonut kyseessä olevan vielä suuren mittakaavan ongelma.


title: Lola Rose

text: Lola Rose on englantilaisen Jacqueline Wilsonin kirjoittama nuortenkirja vuodelta 2003. Suomeksi se ilmestyi Otavan kustantamana ja Terhi Leskisen kääntämänä vuonna 2005.


title: Lola Rose

text: "Lola Rose" kertoo Jayni-nimisen tytön ja hänen perheensä elämästä. Jaynin äiti voittaa rahaa, ja Jaynin elämässä alkaa tapahtua muutoksia. Jo aiemmin riesana ollut isän väkivaltaisuus ei kuitenkaan ota laantuakseen. Myöhemmin Jayni karkaa äitinsä ja pikkuveljensä kanssa isän luota. He muuttavat Lontooseen ja ottavat itselleen uudet nimet, ettei isä saisi jäljitettyä heitä. Jayni valitsee nimekseen Lola Rosen, äiti Nikki valitsee Victorian (Victoria Beckhamin mukaan) ja pikkuveli muuttaa nimensä Kennystä Kendaliksi. Perheen sukunimeksi tulle Luck, koska he ovat niin onnekkaita.


title: Lola Rose

text: Perhe asuu hotellissa ja shoppailee joka päivä, kunnes eräänä iltana Lola Rosen äiti huomaa, että suurin osa heidän rahoistaan on huvennut. Perhe muuttaa surkeakuntoiseen kerrostaloon, äiti hankkii töitä ja poikaystävän. Lola Rose saa parhaan kaverin ja pikkuveli saa punaisia mehujäitä. Pian äiti kuitenkin menettää sekä työnsä, poikaystävänsä että terveytensä. Rintasyövän laajetessa häneltä lähtevät hiukset ja hän joutuu sairaalaan.


title: Csilla Molnár

text: Csilla Andrea Molnár (20. tammikuuta 1969 – 10. heinäkuuta 1986) oli vuoden 1985 Miss Unkari. Hän koki häiritseväksi itseensä kruunauksen jälkeen kohdistuneen huomion. Hänen elämänsä päättyi itsemurhaan lidokaiinin yliannostuksella 17-vuotiaana.


title: Csilla Molnár

text: Fonyódista kotoisin ollut Molnár oli ensimmäinen Miss Unkariksi kruunattu puolen vuosisadan tauon jälkeen.


title: Mosambikin vaalit 2004

text:
Mosambikin vaalit 2004 olivat yhdistetyt presidentin- ja parlamenttivaalit.
 Joaquim Chissano luopui vallasta 18 vuoden jälkeen. Presidentinvaaleissa oli viisi ehdokasta. Frelimon edustaja Armando Guebuza sai 64% äänistä ja tuli valituksi. Renamon Afonso Dhlakama tuli toiseksi 32% äänisaaliilla.


title: Mosambikin vaalit 2004

text: Parlamenttiin valittiin 250 edustajaa, joista 87 oli naisia. 20 puoluetta tai vaaliliittoa asetti ehdokkaita, mutta vain kaksi ylitti viiden prosentin äänikynnyksen: Frelimo sai 160 paikkaa ja Renamo 90 paikkaa.


title: Mosambikin vaalit 2004

text: Äänestysprosentin arvioiminen on vaikeaa, sillä vaikka äänioikeutettuja oli virallisesti luetteloissa 9,1 miljoonaa, useiden arvioiden mukaan heistä oli elossa 7,4-7,6 miljoonaa. Sksi äänestysprosentiksi on arvioitu sekä 36,4% että 43,6 %. Suurin äänestysvilkkaus oli Tetessä, Gazassa ja ulkomailla vakituisesti asuvien vaalipiireissä ja pienin Nampulan provinssissa.


title: Luettelo Ohion yliopistoista ja korkeakouluista

text: Ohion korkeakoulutusta säätelee "Ohio Board of Regents". Ohion osavaltionyliopisto on ollut Yhdysvaltain suurin yliopisto vuodesta 2006. Daytonin yliopisto on osavaltion opiskelijamäärältään suurin yliopisto.


title: Kalevi Tiitinen

text: Kalevi Tiitinen (s. 1958) on äänekoskelaisen kaupunkilehden Kosken Kanavan perustaja ja ensimmäinen päätoimittaja 2009–2010. Aikaisemmin hän toimi Keskisuomalainen-konserniin kuuluvan Sisä-Suomen Lehden päätoimittajana vuosina 1997–2009. Nykyisin hän toimii Kangasniemen Kunnallislehden päätoimittajana.


title: Kalevi Tiitinen

text: Hän johtaa äänekoskelaista viestintäalan yritystä Mediapyörä Oy:tä yhdessä vaimonsa Tuija Tiitisen kanssa. Tiitinen pyrki eduskuntaan vuoden 2001 vaaleissa vihreiden listoilta. Hän sai Keski-Suomen vaalipiirissä 245 ääntä.


title: Trooppinen sykloni Eline

text: Trooppinen sykloni Eline oli trooppinen hirmumyrsky, joka aiheutti suuria tuhoja Madagaskarilla, Mosambikissa ja Zimbabwessa vuonna 2000. Saffirin-Simpsonin hurrikaaniasteikolla se luokiteltiin toiseksi voimakkaimpaan eli 4. luokkaan. Se syntyi lähellä Joulusaaria 3. helmikuuta ja sai Ausralian hirmumyrskyksekukselta nimen "Leon". Se heikkeni mutta voimistui uudelleen ja sai Mauritiuksen keskukselta nimen "Eline" siirtyessään pois australialaisten valvonta-alueelta. Se iski Madagaskarille 17. helmikuuta ja Mosambikiin, Beiran kaupungin pohjoispuolelle, 22. helmikuuta.


title: Trooppinen sykloni Eline

text: Se oli yksi pisimpään eläneistä ja pisimmän matkan kulkeneista trooppisista hirmumyrskyistä, mitä on tavattu eteläisellä pallonpuoliskolla.


title: Trooppinen sykloni Eline

text: Suorat tuhot riistivät hengen ainakin 1 000 ihmiseltä ja sateiden aiheuttamat tulvat ja niiden levittämät kulkutaudit tuhansilta muilta. Elinen vaikutusta on vaikea erottaa muista tuhoista, sillä Mosambikin alueella oli jo ennestään tulvia, kun taas Madagaskarille saapui pian trooppinen myrsky Gloria.


title: Lähderannan koulu

text: Lähderannan koulu on 1-6 luokkien peruskoulu Espoon Lähderannassa. Koulu sijaitsee aivan Laaksolahden urheilupuiston vieressä. Koulun lähistöllä ovat myös päiväkoti ja Laaksolahden monitoimitalo.


title: Lusakan sopimus

text: Lusakan sopimus oli sopimus Mosambikin itsenäistymisestä Portugalin siirtomaanvallan alta. Se allekirjoitettiin Sambian pääkaupungissa Lusakassa 7. syyskuuta 1974 Frelimon ja Portugalin hallituksen välillä. Sopimuksen nojalla Mosambik itsenäistyi lyhyen siirtymäkauden jälkeen 25. kesäkuuta 1975.


title: Teho-pakkaus

text: Teho-pakkaus oli Suomessa vuosina 1945-1947 käytössä ollut metsätyöntekijöille varattu elintarvike- ja nautintoainepakkaus, joka sisälsi säännöstelyn kohteina tuolloin olleita kahvia, sokeria ja tupakkaa.


title: Teho-pakkaus

text: Teho-pakkaus syntyi Metsäasiain keskusjohdon ja kansanhuoltoministeriön yhteistyönä. Sen tarkoituksena oli toimia kannustimena työtehon parantamiseen metsätyömailla. Pakkaus sisälsi 150 grammaa kahvia, 200 grammaa sokeria sekä 5 laatikkoa Työmies-savukkeita. Vuoden 1945 Teho-pakkauksen Joulupaketissa sokerin tilalla oli sama määrä suklaata. Pakkaus oli aluksi maksullinen ja erityisesti sen saaminen edellytti tiettyä työsuoritusta. Pakkauksen saadakseen metsätyömiehen täytyi hakata neljä pinokuutiometriä puita päivittäin kahden työviikon ajan. Pakkauksia valmistettiin 1 760 000 kappaletta vuosina 1945-1947.


title: Nkomati-sopimus

text: Nkomatin sopimus solmittiin Mosambikin ja Etelä-Afrikan välillä 16. maaliskuuta 1984. Sen allekirjoittivat Samora Machel ja Pieter Willem Botha. Sopimuksen tarkoitus oli kieltää osapuolia tukemasta toisen osapuolen hallitusta vastaan taistelevia sissiliikkeitä. Etelä-Afrikka oli tukenut Renamoa, joka oli Mosambikin sisällissodan osapuoli, kun taas Mosambik tuki Afrikan kansalliskongressia (ANC). Sopimuksessa Mosambik lupasi karkottaa ANC:n joukot alueeltaan.


title: Cabo Delgado (niemi)

text: Cape Delgado on niemimaa Mosambikin ja Tansanian rajalla, ja Mosambikin pohjoisin kolkka. Se on muodostunut Ruvuma-joen deltasta. Niemi on antanut nimensä Mosambikin pohjoismmalle Cabo Delgadon provinssille.


title: Cabo Delgado (niemi)

text: Niemimaa ja siitä etelään ulottuvat Quitimban koralliriutat ovat tärkeitä luontokohteita. Siellä tavataan yli 48 lajia koralleja, merikilpikonnat ruokailevat ja lisääntyvät siellä ja muuttolinnut pysähtyvät siellä matkallaan. Joen deltassa on dyynejä, joilla kasvaa harvinaisia kasvilajeja.


title: Sodoman 120 päivää (elokuva)

text: Sodoman 120 päivää () on Pier Paolo Pasolinin ohjaama italialainen draamaelokuva vuodelta 1975. Se perustuu markiisi de Saden saman nimiseen romaaniin, mutta Pasolini siirsi tapahtumat Mussolinin fasistiseen Salòn tasavaltaan. Elokuva kertoo Mussolinin fasistien vangeiksi joutuneista ihmisistä, jotka joutuvat kulkemaan alasti ja ovat jatkuvasti alistettuja ja nöyryytettyjä. Elokuvan kuuluisassa kohtauksessa yksi vangeista pakotetaan syömään ulostetta.


title: Sodoman 120 päivää (elokuva)

text: Elokuvan säälimätön kerrontatapa herätti ensi-iltavuonaan suurta kritiikkiä ja se kiellettiinkin kokonaan monissa maissa. Suomessa elokuva kiellettiin hyvien tapojen vastaisuuden ja epäsiveellisyyden perusteella vuonna 1976. Valtion elokuvatarkastamo antoi elokuvalle esitysoikeuden kahteen erikseen määrättyyn Suomen elokuva-arkiston näytökseen 1984. Täyskielto raukesi vasta 1.1.2001 kuvaohjelmien tarkastusta koskevan lakimuutoksen yhteydessä, kun ns. aikuissensuuri poistui Suomesta. Ensimmäinen DVD-julkaisu Suomessa oli vasta vuonna 2004.


title: Sodoman 120 päivää (elokuva)

text: Elokuvan historiassa "Sodoman 120 päivää" on osa 1970-luvulla tapahtunutta elokuvan murrosta seksuaalisuuden käsittelyssä. Pehmopornahtavan "Emmanuellen" (1974) maailmanlaajuinen menestys toi seksin pysyvästi valkokankaille. Pasolinin oman "Elämän trilogian" (1971–74) elokuvat olivat jo kuvanneet avoimesti seksuaalisuutta elämänmyönteisenä ja iloisena asiana. "Sodoman 120 päivää" oli kuitenkin räikeässä ristiriidassa "Elämän trilogian" elämänmyönteisyyteen, sillä siinä elämänmyönteisyyden korvasi iloton alistaminen ja nöyryyttäminen.


title: Sodoman 120 päivää (elokuva)

text: "Sodoman 120 päivää" rinnastetaan usein Nagisa Ōshiman "Aistien valtakuntaaan" (Japani, 1976), joka oli yhtä radikaali kuin Pasolinin "Sodoma". Siinä missä Pasolini kuvasi seksuaalisuutta fasismin alistavien valtarakenteiden kautta, Ōshima kuvasi seksuaalisuutta yksityiskohtaisesti kaiken nielevän intohimon kautta. Ōshiman elokuva sai saman kohtelun elokuvasensoreilta, ja se sallittiin Suomessa samaan aikaan kuin Pasolininkin elokuva.


title: Cristiano Lupatelli

text: Cristiano Lupatelli (s. 21. kesäkuuta 1978 Perugia, Italia) on italialainen jalkapallomaalivahti. Hän edustaa Serie A:ssa pelaavaa Bolognaa.


title: Cristiano Lupatelli

text: Lupatelli aloitti ammattilaisuransa Serie B:ssä Fidelis Andrian joukkueeseen vuonna 1998. Yhden kauden jälkeen Lupatelli siirtyi AS Roman joukkueeseen varamaalivahdiksi, jossa hän pelasi ensimmäisen Serie A ottelunsa 25. maaliskuuta 2000. Toisella kaudella hän oli voittamassa Italian mestaruutta, jonka jälkeen Roma siirsi Lupatellin Chievoon yhteisomistuksella. Chievossa Lupatelli oli joukkueen selkeä ykkösmaalivahti kahden kauden ajan, jonka jälkeen Roma hankki pelaajan takaisin joukkueeseensa Ivan Pelizzolin varamaalivahdiksi kaudelle 2003–2004. Kauden päätyttyä Lupatelli siirtyi kesällä 2004 vapaalla siirrolla Fiorentinaan. Hän oli joukkueen ykkösvahtina kaudella 2004–2005, mutta joukkueen hankittua Sébastien Freyn vuonna 2005, sekä myöhemmin Bogdan Lobonțin ja Vlada Avramovin, Lupatelli jäi varamaalivahdin rooliin. Hän vietti kauden 2005–2006 lainalla Parmassa ja Palermossa vähäisellä peliajalla. Palattuaan takaisin Fiorentinaan Lupatellin peliaika oli entistä vähäisempi.


title: Cristiano Lupatelli

text: Kesällä 2008 hän siirtyi Cagliariin, jossa hän on sittemmin toiminut kakkosmaalivahtina. Heinäkuussa 2010 Lupatelli siirtyi vapaana pelaajana Bolognaan.


title: Sousa de Meneses

text: Diogo de Sousa de Meneses (myös Sousa de Menesis) oli portugalilainen sotilas, joka toimi Mosambikin kuvernöörinä kaksi kautta, vuosina 1624–1627 ja 1632–1633.


title: Sousa de Meneses

text: Kun karangat eli nykyiset šonat kapinoivat, Sousa de Meneses vaati lisää sotilaita emämaasta, värväsi 2000 miehen joukot Luabosta ja hyökkäsi Quelimanen kautta Manicaan. Hänen voittoisa sotaretkensä vahvisti Portugalin vallan levottomilla sisämaa-alueilla seuraaviksi 60 vuodeksi.


title: Televisión Española

text:
Televisión Española (TVE) on Espanjan valtiollinen televisioyhtiö. Se perustettiin vuonna 1956.
Yhtiön menot rahoitetaan osittain mainoksilla ja verotuloilla. TVE ylläpitää seitsemää televisiokanavaa ja TVE Internacional-kanavaa, joka näkyy ympäri Eurooppaa.


title: Kateřina Sokolová

text: Kateřina Sokolová (s. 4. huhtikuuta 1989) on vuoden 2007 Miss Tšekki. Hän edusti Tšekkiä Miss Maailma -kilpailussa 2007. Hän on esiintynyt "Playboyn" tšekinkielisen version kannessa.


title: Miss Tšekki

text: Miss Tšekin tasavalta () on Tšekissä vuosittain järjestettävä kauneuskilpailu, jonka voittaja edustaa maataan Miss Maailma -kilpailussa. Ensimmäistä kertaa kilpailu järjestettiin vuonna 1989, vaikka Tšekin ja Slovakian tasavallat erosivat toisistaan vasta neljä vuotta myöhemmin. Myös Česká Miss -kilpailun kautta valitaan missejä kansainvälisiin kilpailuihin.


title: Ruokit

text: Ruokit ("Alcidae"), puhekielessä myös ruokkilinnut, on rantalintujen lahkoon kuuluva lintuheimo, jonka edustajat muistuttavat ulkomuodoltaan hieman pingviinejä.


title: Ruokit

text: Pingviineistä poiketen kaikki nykyisin elävät ruokkilajit osaavat lentää. Lentokyvytön siivetönruokki tapettiin sukupuuttoon 1800-luvun puolivälissä. Ruokkien siivet ovat lyhyet, minkä vuoksi niiden siivenlyöntinopeus on korkea. Pingviinien tapaan myös ruokit uivat erinomaisesti käyttäen siipiä apunaan. Ruokkien koko vaihtelee 85 g painavasta ja 15 cm:n pituisesta pikkukiislasesta yhden kilon painoiseen ja 45 cm pitkään pohjankiislaan. Ruokit syövät pääasiassa kaloja ja pienemmät lajit myös krillejä.


title: Ruokit

text: Ruokkeja esiintyy kaikilla pohjoisen pallonpuoliskon merialueilla aina arktisen alueen pohjoisimmilta saarilta itäisen Tyynenmeren subtrooppisen alueen rannikoille saakka. Ne elävät enimmäkseen meren saarilla ja ovat yhdyskuntalintuja, jotka voivat muodostaa valtavia, jopa miljoonan yksilön pesimäyhteisöjä. Pohjoisilla alueilla ne ovat selväpiirteisiä muuttolintuja, etelämpänä myös paikkalintuja.


title: Ruokit

text: Ruokkisuvut:


title: Federico Marchetti

text: Federico Marchetti (s. 7. helmikuuta 1983 Bassano del Grappa, Veneto, Italia) on italialainen jalkapallomaalivahti, joka edustaa Serie A:ssa pelaavaa Laziota.


title: Federico Marchetti

text: Marchetti aloitti uransa Torinon junioreissa, josta hänet lainattiin kaudeksi 2002-2003 Serie C1:ssä pelanneeseen Pro Vercelliin. Marchetti pelasi lainalla vielä Crotonessa ja Trevisossa pelaamatta otteluakaan, kunnes hän palasi takaisin Torinoon kaudella 2004-2005. Marchetti toimi joukkueessa kolmosmaalivahtina ja pelasi kauden aikana yhden ottelun. Hänet lainattiin loppukaudesta toistamiseen Pro Vercelliin, josta matka jatkui Bielleseen kaudella 2005-2006. Kesäkuussa 2006 Marchetti siirtyi Torinosta AlbinoLeffeen, jossa hän toimi ensimmäisellä kaudella Paolo Acerbisin varamaalivahtina. Toisella kaudella Marchetti nousi joukkueen ykkösmaalivahdiksi ja vakuutti taidoillaan isommat seurat tullessaan palkituksen Serie B:n parhaaksi maalivahdiksi.


title: Federico Marchetti

text: Heinäkuussa 2008 Cagliari teki vuoden mittaisen lainasopimuksen Marchettin kanssa, joka sisälsi myös 50 prosentin osto mahdollisuuden mikäli hinta miellytti molempia osapuolia. Marchetti pelasi samalla ensimmäisen Serie A ottelunsa 31. elokuuta 2008 ja vakiinnutti kauden 2008-2009 aikana ykkösmaalivahdin roolin Cagliarissa, joka osti pelaajan lainan päätyttyä. Kaudella 2009-2010 Marchetti pelasi Cagliarin maalilla 33 ottelua, ja vakiinnutti paikkansa Serie A:n parhaiden maalivahtien joukossa. Kesällä 2010 Marchetti vaati siirtoa isompaan seuraan ja tästä Cagliarin presidentin suivaannuttua hänet jäädytettiin ulos ykkösjoukkueesta kaudeksi 2010-2011. Hänet nostettiin uudestaan ykkösjoukkueen kokoonpanoon 3.huhtikuuta 2011, toimien kolmosmaalivahdin roolissa. Marchetti ei päässyt kentälle kertaakaan kauden aikana, ja hän anoi useasti siirtoa toiseen seuraan.


title: Federico Marchetti

text: 5. heinäkuuta 2011 Marchetti siirtyi Lazioon 5,2 miljoonan euron siirtokorvausta vastaan. Hän solmi Lazion kanssa viiden vuoden sopimuksen, joka takaa hänelle miljoonan euron vuosipalkan. Marchetti kuvaili siirtoa Lazioon "painajaisen päättymiseksi". Marchetti valloitti Lazion ykkösvahdin paikan heti seuraan tultuaan, ja argentiinalaiskonkari Albano Bizzari jäi seuran kakkosvahdiksi. Marchetti pelasi kaudella 31 Serie A-ottelua, yhden Cup-ottelun ja seitsemän Eurooppa-liigan ottelua. Marchettin hienojen otteiden takia (mm. 11 nollapeliä) Lazio saavutti kaudella neljännen sijan Serie A:ssa. Myös kauden 2012-13 Marchetti aloitti erittäin vahvasti Lazion maalilla.


title: Federico Marchetti

text: Kesäkuussa 2009 Marchetti pelasi ensimmäisen maaottelunsa Italian paidassa Pohjois-Irlantia vastaan. Italia voitti ottelun 3-0 Marchettin pelatessa nollapelin. Huolimatta Marchettin hienoista otteista Cagliarin maalilla Italian päävalmentaja Marcello Lippi ei valinnut Marchettia vuoden 2009 Confederations Cupiin, Marco Amelian, Morgan De Sanctisin ja Gianluigi Buffonin oltua hänen edellään. Marchetti edusti Italiaa vuoden 2010 Etelä-Afrikan MM-kisoissa. Ensimmäisessä ottelussa Paraguayta vastaan Marchetti aloitti penkillä, mutta hänet vaihdettiin kentälle puoliajalla ykkösvahti Gianluigi Buffonin loukkaannuttua. Marchetti pelasi loppu pelin Italian maalilla ja piti maalinsa puhtaana 1-1 tasatulokseen päättyneessä ottelussa. Toisessa ottelussa Uutta-Seelantia vastaan Marchetti aloitti maalissa, Buffonin oltua yhä kykenemätön pelaamaan. Ottelu päätti katastrofaalisesti 1-1 Italian kannalta tasapeliin, Azzurin ainoa maalikin tuli rangaistuspotkusta. Viimeisessä lohko-ottelussa Marchetti oli jälleen Italian maalilla, loukkaantuneen Buffonin ollessa penkin puolella. Slovakia aloitti ottelun räväkästi ja 25. minuutin kohdalla Slovakian Robert Vittek tökkäsi pallon jalallaan ilmasta maaliin, Marchettin käsien välistä. Maalin jälkeen hallinta siirtyi Italialle, mutta Azzurri ei onnistunut saamaan maalia painostuksestaan huolimatta. 73. minuutin kohdalla Vittek ampui pallon etukulmasta sisään ja Slovakia johti jo 2-0. Pian tämän jälkeen Italian Antonio Di Natale kavensi pelin 2-1:een, mutta kun ottelun varsinaista peliaikaa oli minuutti jäljellä vaihtomies Kamil Kopunek iski Slovakian 3-1 maalin. Viimeiset minuutit Italia painosti vimmatusti ja Fabio Quagliarella iski upean maalin rangaistusalueen rajalta tuoden Italian maalin päähän. Enempää maaleja Azzurri ei kuitenkaan saanut tehtyä ja Slovakia voitti 3-2. Niinpä hallitseva maailmanmestari Italia putosi heti alkulohkon jälkeen saalistettuaan vain kaksi pistettä.


title: Federico Marchetti

text: Vuonna 2013, kolmen vuoden tauon jälkeen, Italian uusi päävalmentaja, Lippin seuraaja, Cesare Prandelli nimesi Marchettin jälleen Italian maajoukkueeseen. Marchetti oli Italian joukkueen mukana ottelussa Hollantia vastaan.


title: Colima (tulivuori)

text: Colima on Meksikon aktiivisin tulivuori. Se on purkautunut yli 40 kertaa vuoden 1576 jälkeen. Colima sijaitsee Coliman osavaltion sekä Jaliscon välissä. Vuori on 3 850 metriä korkea.


title: Alamedan piirikunta

text: Alamedan piirikunta () on yksi Kalifornian 58 piirikunnasta. Piirikunnan pääkaupunki on Oakland.


title: Alamedan piirikunta

text: Piirikunnan asukasluku oli vuoden 2010 väestönlaskennassa 1 510 271. Vuoden 2013 arvion mukaan asukkaita oli 1 578 891. Alameda on asukasluvultaan Kalifornian piirikunnista seitsemänneksi suurin.


title: Alamedan piirikunta

text: Alamedan piirikunnan pinta-ala vuonna 2010 oli 1 914 km². Vesipinta-ala oli 217 km² vuonna 2001.


title: Alamedan piirikunta

text: Ensimmäisenä Alamedan piirikunnan alueelle löysi 20. maaliskuuta 1772 espanjalaisen kapteeni Bautistan retkikunta, johon kuuluivat luutnantti Pedro Fages, isä Juan Crespí, 12 sotilasta ja kaksi palvelijaa. He lähtivät Montereystä 20. huhtikuuta ja saapuivat San Leandroon ja Salinasjoelle, jota silloin kutsuttiin nimellä Santa Delfina, samana päivänä. Ennen eurooppalaisten saapumista alueella asuneet intiaanit kutsuivat piirikunnan aluetta nimellä "Oroysom".


title: Alamedan piirikunta

text: Idea Alamedan irrottamisesta Contra Costan ja Santa Claran piirikunnista syntyi 26. maaliskuuta 1853. Uusi piirikunta kirjattiin lakiin 6. huhtikuuta 1853. Piirikunnan nimi ”alameda” tarkoittaa espanjaksi ’paikkaa, jossa poppelit kasvavat’.


title: Alamedan piirikunta

text: Piirikunnan pääkaupunki siirrettiin Alvaradosta San Leandroon 6. huhtikuuta 1856. Syynä oli maanjäristys, joka tuhosi Alvaradossa sijainneen piirikunnan oikeustalon. Kalifornian yliopisto aloitti toimintansa Berkeleyssä 23. syyskuuta 1869. Piirikunnan uusi oikeustalo avattiin Oaklandissa 14. kesäkuuta 1873, ja 26. kesäkuuta Oaklandista tuli piirikunnan pääkaupunki.


title: Alamedan piirikunta

text: Vuonna 1906 San Franciscossa, lähellä piirikunnan pääkaupunkia Oaklandia, sattui vakava maanjäristys, jonka voimakkuus oli 7,9 momenttimagnitudia. Järistyksessä ja sitä seuranneissa tulipaloissa arvioidaan kuolleen jopa yli 3 000 ihmistä. Kodittomiksi jäi noin 250 000. Koska koko kaupunki käytännössä tuhoutui, sieltä muutti valtava määrä kodittomia ihmisiä eri puolille Kaliforniaa. Alamedan piirikunnan, erityisesti San Franciscoa lähinnä olevan Oaklandin, asukasluku nousi nopeasti. Vuosien 1900 ja 1910 välillä Alamedan piirikunnan asukasluku kasvoi 89,0 prosenttia, eli yli 100 000 asukkaalla.


title: Alamedan piirikunta

text:
Alamedan pinta-ala on kokonaisuudessaan 1 914 neliökilometriä. Tästä alueesta on vettä 217 neliökilometriä eli 10,2 prosenttia.
Alameda sijaitsee San Franciscon lahden itäpuolella (), ja kattaa suurimman osan alueesta. Piirikunnan alueella vallitsee pääsääntöisesti tyypillinen Kalifornian ilmasto; päivät ovat lämpimiä ja aurinkoisia. Esimerkiksi Oaklandin keskilämpötila on noin 15 °C. Piirikunta on liitettynä San Franciscon kaupunkiin San Francisco – Oakland Bay Bridge -sillan kautta, joka on osa Interstate 80 -tietä. Alamedaan kuuluu myös kaksi saarta, Alameda ja Bay Farm island, joista jälkimmäinen on yhdistetty penkereellä mantereeseen.


title: Alamedan piirikunta

text: Piirikunnan alueella on 32 järveä, joista osa on tekojärviä. Järvistä yhdeksän sijaitsee Oaklandissa.


title: Alamedan piirikunta

text: Alamedan piirikunnan korkein kohta on Discovery Peak -vuori (1 170 metriä). Toiseksi korkein vuori on lähellä sijaitseva Rose Peak, jonka korkeus on vain hieman Discovery Peakia matalampi, 1 163 metriä. Lisäksi piirikunnan alueella sijaitsevat Coyote Hills (68 m) ja Berkeley Hills (461 m), joista jälkimmäisessä sattui toukokuussa 2010 tulipalo, joka vahingoitti useita taloja. Tulipalojen sammuttamiseen kutsuttiin noin 50 palomiestä neljästä eri piiristä. Piirikunnan poikki kulkee myös Haywardin siirros, joka aiheutti maanjäristyksen vuonna 1868.


title: Alamedan piirikunta

text: Taulukossa ovat kaikki Alamedan piirikunnan kaupungit, joiden asukasluku oli vuonna 2008 vähintään 20 000.


title: Alamedan piirikunta

text: Alamedan piirikunnassa tavataan useita harvinaisia kasveja. "Arctostaphylos pallida" (myös nimillä "Oakland Hills Manzanita" ja "Alameda Manzanita") -nimistä kanervakasvia tavataan Alamedassa sijaitsevan Huckleberry Ridgeen lisäksi vain Sobrante Ridgen luonnonsuojelualueella Contra Costan piirikunnassa.


title: Alamedan piirikunta

text: Alamedan piirikunnassa tavataan myös "Dirca occidentalis" -nimistä pensasta, joka kuuluu näsiäkasveihin. Se on alun perin kasvanut San Franciscon lahden ympäristöstä ja nykyäänkin sitä kasvaa vain Kaliforniassa.


title: Alamedan piirikunta

text: "Clarkia franciscana" on horsmakasveihin kuuluva, uhanalainen kukka. Sitä tavataan vain kahdessa paikassa San Franciscon lahden ympäristössä. Toinen paikoista, Presidio of San Francisco sijaitsee San Franciscossa ja toinen Alamedan piirikunnan pääkaupungissa Oaklandissa.


title: Alamedan piirikunta

text: Alamedan kaupungissa sijaitsevaa entistä merivoimien sotilaslentokenttää "Naval Air Station Alamedaa", on ehdotettu luonnonsuojelualueeksi. Siellä on rantakosteikkoa, jossa tavataan säännöllisesti 138 lintulajia. Alueella pesivät uhanalaiset amerikanpikkutiiran ja ruskopelikaanin alalajit sekä monia muita lintuja. Muuttohaukka saalistaa alueella, ja siellä on aiemmin havaittu myös mustajalkatyllien pesiä ja yksi stellerinmerileijona. Kirjohylkeet käyttävät aluetta levähdyspaikkanaan. Suojelualue turvaisi myös Sacramentojoen yläjuoksulla kutevan kuningaslohen matkan merestä kutuvesilleen. Suojelualueen perustamisesta on neuvoteltu yli 12 vuotta, koska laivaston ja luonnonsuojeluyksikkö (U.S. Fish and Wildlife Service, FWS) eivät ole päässeet yksimielisyyteen siitä, kenen kuuluu puhdistaa saastuneet maa-alueet. Lentokentällä on kuvattu muun muassa Myytinmurtajien jaksoja sekä Matrix Reloaded -elokuvan takaa-ajokohtaus.


title: Alamedan piirikunta

text: Vuoden 2000 väestönlaskennassa Alamedan piirikunnassa oli 1 510 271 ihmistä, 545 138 kotitaloutta ja 352 423 perhettä. Asukastiheys oli 789 asukasta neliökilometriä kohden. Piirikunnan asuntokanta oli 582 549 asuntokuntaa ("housing unit") eli keskimäärin 304 asuntokuntaa neliökilometrillä.


title: Alamedan piirikunta

text: Vuonna 2010 piirikunnan asukkaista valkoisia oli 43 %, aasialaisia 26,1 % ja mustia tai afroamerikkalaisia 12,6 %. 10,8 % edusti muita rotuja. Kuusi prosenttia edusti kahta tai useampaa rotua. Väestöstä 22,5 % edusti hispanoja tai latinoja mistä tahansa rodusta, 0,6 % alkuperäisiä amerikkalaisia ja 0,8 % Tyynenmeren saarten asukkaita. 57,2 % asukkaista puhui kotikielenään ainoastaan englantia, 16,7 % espanjaa, 18 % Aasian tai Tyynenmeren alueen kieltä, 7,1 % muita indoeurooppalaisia kieliä ja 1,1 % muita kieliä. Vuonna 2012 arvioiden mukaan Alamedan piirikunnan asukkaista 33,5 % oli valkoisia ei-hispanoja. Afroamerikkalaisia oli 12,8 % ja aasialaisia 27,6 % väestöstä. Hispanoja tai latinoja oli 22,7 % sekä alkuperäisamerikkalaisia ja Tyynenmeren saarten asukkaita yhteensä 2,2 % väestöstä.


title: Alamedan piirikunta

text:
Vuonna 2000 Alamedassa oli 523 366 kotitaloutta, joista 32,6 %:ssa oli alle 18-vuotiaita lapsia. 47 %:ssa kotitalouksista asui naimisissa oleva pariskunta, 13 %:ssa oli nainen talonomistajana ilman puolisoa ja 35,2 %:ssa asui perheetön henkilö. Kotitalouden keskikoko oli 2,71 henkeä ja perheen keskikoko 3,31 henkeä.
Piirikunnan asukkaiden ikäjakauma oli vuonna 2000 seuraava: 24,6 % alle 18-vuotiaita, 9,6 % 18–24-vuotiaita, 33,9 % 25–44-vuotiaita, 21,7 % 45–64-vuotiaita ja 10,2 % 65-vuotiaita tai vanhempia. Keski-ikä oli tuolloin 34 vuotta. Jokaista sataa naista kohden piirikunnassa oli 96,60 miestä. Jokaista 100 vähintään 18-vuotiasta naista kohti piirikunnassa oli 94,00 miestä.


title: Alamedan piirikunta

text: Keskimääräinen kotitalouden ansiotaso oli piirikunnassa 55 946 $ ja keskimääräiset tulot perheellä olivat 65 857 $ (Vuonna 2007 kotitalouksien ansiotaso nousi 66 430 dollariin ja perheiden ansiotaso 81 341 dollariin). Miehillä keskimääräiset tulot olivat 47 425 $ ja naisilla 36 921 $. Yksittäisten henkilöiden keskimääräinen ansiotulo oli tuolloin 26 680 $. Noin 7,7 % perheistä ja 11 % koko väestöstä eli köyhyysrajan alapuolella. Näistä 13,5 % oli alle 18-vuotiaita ja 8,1 % yli 64-vuotiaita.


title: Alamedan piirikunta

text: Alamedan piirikunta on vahvasti Demokraattisen puolueen kannalla. Piirikunta ei ole äänestänyt republikaania sitten vuoden 1956 presidentinvaalien, jolloin Dwight Eisenhower valittiin toiselle kaudelle. Jopa silloin, kun republikaanien Ronald Reagan voitti presidentinvaalit vuonna 1984 18,3 prosenttiyksikön marginaalilla, Walter Mondale voitti Alamedassa hieman suuremmalla marginaalilla. Vuonna 2004 piirikunta äänesti demokraattien John Kerryä yli 50 prosenttiyksikön marginaalilla. Tuolloin jokainen Alamedan kylä ja kaupunki äänesti demokraattia.


title: Alamedan piirikunta

text: Alamedan piirikunnassa on 709 414 rekisteröityä äänestäjää. Kyselyssä 401 847 (56,6 %) heistä on ilmoittautunut demokraatiksi, 116 864 (16 %) republikaaniksi, 33 689 (4,8 %) ilmoitti kannattavansa jotain pienempää puoluetta ja 157 014 (22,1 %) kieltäytyi vastaamasta. Jokaisessa kaupungissa ja kylässä on enemmän demokraatteja kuin republikaaneja.


title: Alamedan piirikunta

text: Vuonna 2008 62 % piirikuntalaisista äänesti samaa sukupuolta olevien liitot kieltävää Proposition 8:aa vastaan. Ehdotus meni kuitenkin läpi 52,24 % kannatuksella.


title: Alamedan piirikunta

text: Alamedan piirikunta on jaettu viiteen hallinnolliseen alueeseen. Jokaiselle alueelle valitaan neljän vuoden välein valvoja. Tätä valittua ryhmää kutsutaan “Valvojien johtokunnaksi” (). Johtokunta valitsee itselleen johtajan, joka toimii kokousten puheenjohtajana ja nimittää piirikunnan tärkeimmät komiteat. Jos johtaja ei ole kokouksessa paikalla, varajohtaja toimii hänen sijaisenaan. Johtokunta valitsee nämä virat kahden vuoden välein. Vuoden 2010 alkaessa johtajana toimi Alice Lai-Bitker ja varajohtajana Nate Miley. Hallinnon kokoukset ovat julkisia ja ne järjestetään tiistaisin piirikunnan hallintorakennuksessa Oaklandissa.


title: Alamedan piirikunta

text: Piirikunnan lain toimeenpanoa valvovat virkaansa äänestetyt seriffi tai kuolinsyytutkija ja äänestetty piirin asiamies. Seriffi valvoo piirikunnan apulaisseriffin toimintaa, jolla on ensisijainen vastuu piirikunnan kunnallishallinnottomista alueista ja kaupunkien poliisitoiminnasta. Seriffinvirasto myös operoi piirikunnan vankilaa, Santa Ritaa.


title: Alamedan piirikunta

text: Piirikunnan hallinnon tuomioistuimet sijaitsevat 12 paikassa ympäri piirikuntaa. Tuomioistuimen päämajana toimii Rene C. Davidson Courthouse Oaklandissa lähellä Lake Merritt -järveä. Vakavimmat rikokset ja monimutkaisimmat siviilioikeuden tapaukset hoidetaan tuomioistuimen päämajassa tai piirikunnan hallintorakennuksessa sijaitsevissa oikeussaleissa.


title: Alamedan piirikunta

text: Oaklandissa on vuonna 1927 avattu kansainvälinen lentoasema. Amtrakin junareitti "San Joaquin" kulkee Oaklandista Bakersfieldiin. Lisäksi piirikunnassa on kolme työmatkaliikenteeseen tarkoitettua paikallisjunaverkkoa ACE, BART ja Amtrak Capitol Corridor. Kolme lauttaa yhdistävät Oaklandin piirikunnan saariin ja San Franciscoon. Alamedassa on myös useita linja-autojärjestelmiä, mm. Alamedan ja Contra Costan piirikuntien yhteinen AC Transit -bussijärjestelmä, joka on koko Kalifornian kolmanneksi suurin.


title: Alamedan piirikunta

text: Alamedan piirikunnassa kulkee useita Interstate Highway System sekä State Route -tiejärjestelmiin kuuluvia valta- ja moottoriteitä. Osa niistä kulkee vain piirikunnan alueella, osa taas alkaa toisesta osavaltiosta. Interstate -teiden tienviitat ovat sinipohjaisia, State Route -teiden taas muun Kalifornian tapaan vihreäpohjaisia.


title: Alamedan piirikunta

text:
Taulukossa joitakin Alamedan piirikunnassa ilmestyviä sanomalehtiä sekä radio- ja televisiokanavia.
Alamedan piirikunta jaetaan 17 koulupiiriin. Piirikunnan kirjastojen toiminnasta vastaa vuonna 1910 perustettu "Alameda County Library", jonka toimintaan kuuluvat 11 kirjaston ylläpitämisen ohella mm. vankiloissa pidettävä koulutus. Alameda County Librarya johtaa piirikunnan valvojien johtokunta.


title: Alamedan piirikunta

text: Alamedan piirikunnassa on kaksi yliopistoa; nykyisin Berkeleyssä sijaitseva, vuonna 1868 perustettu, Berkeleyssä sijaitseva Kalifornian yliopisto, Berkeley () sekä vuonna 1957 Haywardiin perustettu Kalifornian osavaltionyliopisto, East Bay ().


title: Alamedan piirikunta

text: Alamedan piirikunnassa sijaitsee useita museoita. Piirikunnassa sijaitsevat muun muassa Oakland Museum of California, African American Museum and Library at Oakland ja Pardee Home. Lisäksi Alamedasta löytyy piirikunnan taidekomitea (), joka jakautuu piirikunnan eri kaupunkien kesken pienempiin alajaoksiin.


title: Alamedan piirikunta

text:
African American Museum and Library at Oakland () eli AAMLO on museo ja kirjasto afroamerikkalaisista Kaliforniassa ja San Franciscon lahden ympäristössä. Museo keskittyy afroamerikkalaisten päiväkirjoihin, kirjeisiin, valokuviin ja sanomalehtiin. Se sijaitsee nykyisin Charles A. Greene -rakennuksessa, jonne se muutti vuonna 2002. Samassa rakennuksessa toimi Oakland Public Library vuodesta 1902 vuoteen 1951. Museo avattiin vuonna 1900.
Pardee Home on Oaklandissa sijaitseva talo, joka museoitiin vuonna 1991. Talossa esitellään merkittävän kalifornialaisen perheen elämää yli sadan vuoden ajalta. Sen rakensi Kalifornian senaattori Enoch H. Pardee vuonna 1869. Enochin kuoltua talo periytyi hänen pojalleen George Pardeelle, joka oli Kalifornian kuverööri. Kun George kuoli vuonna 1941, talon omistus siirtyi hänen tyttärilleen Madelinelle ja Helenille, jotka asuivat talossa kunnes kuolivat vuosina 1980 ja 1981.
Oakland Museum of California () tai Oakland Museum käsittelee taidetta, historiaa sekä Kalifornian luonnontiedettä. Se avattiin vuonna 1969 ja sen suunnitteli Kevin Roche. Museossa on näyttelyiden lisäksi kahvio, joka tarjoaa lounasaikaan jazz-musiikkia.


title: Alamedan piirikunta

text: Museo suljettiin korjaustöiden vuoksi 23. elokuuta 2009. Museon korjaus maksoi noin 62 miljoonaa dollaria. Museo saatiin avattua uudelleen toukokuussa 2010.


title: Alamedan piirikunta

text: California Golden Bears on Kalifornian yliopiston urheilujoukkueiden nimi. Bears pelaa NCAA:ssa. Sen tunnusvärit ovat sininen ja kulta ja sen maskottina toimii Oski the Bear. Seuran virallinen taistelulaulu on "Fight for California".


title: Alamedan piirikunta

text: Oakland Athletics on Oaklandissa pelaava baseball-joukkue. Se pelaa Yhdysvaltojen korkeimmalla sarjatasolla, Major League Baseballissa. Joukkueen tunnusvärit ovat vihreä, kulta, valkoinen ja epävirallisesti musta. Athletics perustettiin alun perin Philadelphiassa vuonna 1901, mutta se muutti vuonna 1955 Kansas Cityyn ja Oaklandiin seura siirtyi 1968.


title: Alamedan piirikunta

text: Oakland Raiders pelaa amerikkalaista jalkapalloa Yhdysvaltojen korkeimmalla sarjatasolla, National Football Leaguessa. Seuran tunnusvärit ovat musta ja hopea. Se perustettiin vuonna 1960 ja on voittanut tähän mennessä yhteensä kolme Super Bowlia. Raidersien omistaja Al Davis pyysi Oaklandin kaupunkia 1970–1980-luvuilla laajentamaan joukkueen kotistadionia, Oakland Coliseumia. Kun hänen vaatimuksiinsa ei suostuttu, Davis siirsi joukkueen Los Angelesiin vuonna 1981. Raiders kuitenkin palasi takaisin Oaklandiin vuonna 1994.


title: Alamedan piirikunta

text: Golden State Warriorsin kotikaupunki on Oakland. Se pelaa koripalloa Yhdysvaltain korkeimmalla sarjatasolla, NBA:ssa. Seuran tunnusvärit ovat sininen, punainen ja keltainen. Joukkue perustettiin vuonna 1946 Philadelphiassa ja se siirtyi vuonna 1971 Oaklandiin. Seura on voittanut kolme NBA:n mestaruutta.


title: Rososiipiäiset

text:
Rososiipiäiset, ”torakat ja rukoilijasirkat”, (Dictyoptera) on ehdotettu hyönteisten (ylä)lahko, johon kuuluvat torakat, rukoilijasirkat sekä mahdollisesti myös termiitit. Ryhmän taksonominen asema on epäselvä. Joskus sitä pidetään ylälahkona, mutta joissakin julkaisuissa sillä on lahkon asema. ITIS pitää ryhmää hyönteislahkona. Lahkoon kuuluu noin 6 000 nykyisin elävää hyönteislajia enimmäkseen maapallon trooppisilla seuduilla.
Evolutiivisesti rososiipiäisten lähimpiä sukulaisia ovat kummitussirkat sekä erikoinen hyönteislahko Mantophasmatodea Varhaisempien ryhmän edustajen fossiileissa on nähtävissä myös nykyisille suorasiipisille tyypillinen pitkä munanasetin, joka ryhmän nykyisin eläviltä lajeilta kuitenkin puuttuu. Nykyiset lajit munivat erityiseen koteloon, josta käytetään nimitystä "ootheca".


title: Rososiipiäiset

text: Kaikille lahkon lajeille ovat ominaisia purevat suuosat sekä pitkät, rihmamaiset tuntosarvet. Siipiä on yleensä kaksi paria, joista ensimmäinen pari on paksuuntunut nahkamaiseksi. Siivet voivat kuitenkin olla surkastuneet tai jopa puuttua kokonaan. Raajat ovat pitkät ja yleensä piikikkäät. Takaruumis on hoikka ja perälisäkkeet ovat yleensä hyvin nähtävissä.


title: Kiislat

text: Kiislat ("Uria") on ruokkien heimoon kuuluva rantalintusuku. Kiisloja esiintyy pohjoisella pallonpuoliskolla sekä Tyynenmeren että Atlantin pohjoisosissa. Sukuun kuuluu BirdLifen mukaan kaksi lajia: etelänkiisla ("Uria aalge") ja pohjankiisla ("Uria lomvia").


title: Sofija Rudjeva

text: Sofija Andrejevna Rudjeva (; s. 15. marraskuuta 1990 Leningrad) on vuoden 2009 Miss Venäjä, joka myös edusti Venäjää vuoden 2009 Miss Universum -kilpailussa. Hän oli ennen Miss Venäjä -voittoaan osallistunut kaksiin alueellisiin kauneuskilpailuihin, joista ensimmäisestä hän ei voittanut mitään ja toisesta vain vähäisen palkinnon. Miss Venäjä -kilpailun voitto toi hänelle satatuhatta dollaria.


title: Sofija Rudjeva

text: Rudjevan esiintyminen paljastavissa internetkuvissa ennen misseyttä synnytti skandaalin ilmi tultuaan.


title: Riskilät

text: Riskilät ("Cepphus") on ruokkien heimoon kuuluva rantalintusuku. Riskilöiden sukuun kuuluu BirdLifen mukaan kolme lajia.


title: Luca Castellazzi

text: Luca Castellazzi (s. 19. heinäkuuta 1975 Gorgonzola, Italia) on italialainen jalkapallomaalivahti, joka edustaa Serie A:ssa pelaavaa Interiä.


title: Luca Castellazzi

text: Castellazzi vietti alkuvuotensa Serie C1 ja Serie B -tasolla, kunnes hän siirtyi Bresciaan vuonna 1999. Joukkue pelasi vielä kaudella 1999–2000 Serie B:ssä, mutta nousi seuraavalla kaudella Serie A:han. Castellazzi nousi myöhemmin joukkueen ykkösvahdiksi toisella Brescia kaudellaan, jonka jälkeen hän pelasi lainalla Regginassa ja Cataniassa. Castellazzi palasi takaisin Brescian joukkueeseen kaudella 2003–2004, mutta joutui tyytymään varamaalivahdin rooliin. Seuraavalla kaudella hän nousi toistamiseen ykkösvahdin rooliin, kunnes Sampdoria hankki hänet vapaalla siirrolla heinäkuussa 2005. Castellazzi vietti ensimmäisen kauden vielä kokeneen Francesco Antoniolin varavahtina, mutta nousi heti toisella kaudella joukkueen ykkösvahdiksi Antoniolin siirryttyä Bolognaan. Castellazzi pelasi Sampdoriassa vuoteen 2010 asti, jolloin siirtyi Interiin.


title: Benjamin Balleret

text: Benjamin Balleret (s. 15. tammikuuta 1983 Monte Carlo) on monacolainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 204 kesäkuussa 2006 ja nelinpelissä sijalle 508 marraskuussa 2008. Hän on edustanut Monacoa Davis Cupissa 21 maaottelussa vuosina 2004–2010.


title: Benjamin Balleret

text: Huhtikuussa 2006 Balleret voitti Monte Carlon ATP Masters -turnauksen kolmannella karsintakierroksella Jonas Björkmanin ja selviytyi uransa ensimmäiseen ATP-turnaukseen. Turnauksen ensimmäisellä kierroksella hän voitti Christophe Rochusin ja toisella kierroksella turnauksen 13:nneksi sijoitettu Sébastien Grosjean luovutti kesken ottelun ollessa tilanteessa 4–6, 7–5, 3–2. Kolmannella kierroksella Balleret hävisi turnauksen ykkössijoitetulle Roger Federerille.


title: Benjamin Balleret

text: Hänen isänsä Bernard on entinen tennispelaaja.


title: Anchorage Island (Uusi-Seelanti)

text: Anchorage Island on pieni saari Uudessa-Seelannissa. Se sijaitsee Stewartinsaaren lounaisrannikolla Noble Islandin ja Pearl Islandin välissä. Anchorage Island on osa Rakiuran kansallispuistoa. Saarta ympäröivät Pegasus-, Big Ship- ja Blindsalmet.


title: Toukkasukahäntäiset

text: Toukkasukahäntäiset ("Zygentoma") on pieni ja alkeellinen hyönteislahko. Lahkoon kuuluu noin 500 siivetöntä lajia, joista Suomessa on tavattu neljä. Tunnetuin laji on sokeritoukka.


title: Toukkasukahäntäiset

text: Aiemmassa luokittelussa toukkasukahäntäiset ja siimahäntäiset ("Microcoryphia" tai "Archaeognatha") olivat yhdistettynä samaan kolmisukahäntäiset-lahkoon ("Thysanura"), mutta nykyisin molemmat luetaan omiin lahkoihinsa, jotka eivät ole toisilleen läheistä sukua. Ryhmät on helpoin erottaa siitä, että siimahäntäiset hyppivät, toukkasukahäntäiset voivat liikkua vain juosten. Tieteellistä nimeä "Thysanura" käytetään kuitenkin usein viittaamaan nykyisiin toukkasukashäntäisiin.


title: Toukkasukahäntäiset

text: Lahkon varhaisimmat fossiiliset jäänteet ovat devonikaudelta, jolloin toukkasukahäntäisten myös anatomisten piirteiden perusteella oletetaan kehittyneen. Fossiiliaineistossa on kuitenkin valtava aukko kunnes liitukaudella ja sen jälkeen fossiloituneita näytteitä tunnetaan. Suurin osa fossiiliaineistosta on liitukautisista ja sen jälkeisistä meripihkoista.


title: Toukkasukahäntäiset

text: Toukkasukahäntäisten takaruumiin kärjessä on aina kolme keskenään suunnilleen yhtä pitkää sukasta. Toukkasukahäntäiset ovat siivettömiä hyönteisiä, niiden pitkänomaista vartaloa peittävät usein suomut. Tuntosarvet ovat pitkät. Näköaistimina toimivat vaatimattomat verkkosilmät, ja päässä on lisäksi kolme pistesilmää. Heimon "Nicoletiidae" lajeilla ei ole silmiä lainkaan. Suuosat ovat purevat. Raajojen nilkoissa on 2–4 jaoketta.


title: Toukkasukahäntäiset

text: Muodonvaihdos on olematon. Munista kuoriutuu nymfejä, jotka muistuttavat aikuisia, mutta ovat pienempiä. Nymfit kehittyvät jopa usean kymmenen toukkavaiheen kautta aikuisiksi. Toisin kuin kehittyneemmät hyönteiset, myös aikuiset yksilöt luovat nahkansa.


title: Toukkasukahäntäiset

text: Ravinnokseen kolmisukahäntäiset käyttävät tärkkelyspitoista kasviainesta ja kulttuuriympäristössä myös esimerkiksi paperia tai liimoja, mutta niille kelpaavat myös sienirihmastot ja muiden hyönteisten raadot. Toukkasukahäntäiset ovat ilmeisesti pitkäikäisiä, ja niiden elinkaari kestänee 2–7 vuotta. Toukkasukahäntäiset ovat aktiivisimmillaan öisin.


title: Toukkasukahäntäiset

text: Lisääntyminen tapahtuu epäsuoran hedelmöityksen kautta. Koiras tuottaa seittirihmaa, josta se tekee telttamaisen rakenteen vaakasuoran pinnan ja jonkin pystyssä olevan pinnan väliin. Koiras laskee telttaan spermapaketin eli spermatoforin ja kosiorituaalien yhteydessä houkuttelee naaraan telttaan, jossa naaras poimii paketin sukuaukkoonsa. "Parittelun" päätteeksi naaras puristaa tyhjän paketin ulos ja syö sen. Munat lasketaan elinympäristön halkeamiin ja rakoihin.


title: Toukkasukahäntäiset

text: Suomessa toukkasukahäntäisiä on vanhastaan tavattu kahta lajia: sokeritoukka ("Lepisma saccharina") on varsin yleinen asuntojen, etenkin kylpytilojen vieras. Sitä vastoin uunitoukka ("Thermobia domestica") vaatii elinympäristöltään selvästi asuintiloja korkeampaa lämpötilaa ja sen levinneisyys rajoittuu joihinkin erikoisempiin laitoksiin. Viime vuosina Suomeen ovat vakiintuneet uusina sisätiloissa viihtyvinä lajeina myös "Ctenolepisma lineata" sekä "Ctenolepisma longicaudata".


title: San’in-päälinja

text: San’in-päälinja () on JR Nishi-Nihonin operoima rautatielinja Japanissa. Linja palvelee San’inin aluetta Japaninmeren rannikolla Honshūn lounaisosassa: se alkaa Kiotosta, kulkee Hyōgon, Tottorin, Shimanen ja Yamaguchin prefektuurien läpi ja päättyy 677,3 kilometrin päässä Shimonosekiin. Linjalla on yhteensä 159 rautatieasemaa. Osuudella Kioton ja Sonoben rautatieasemien välillä on lähiliikennettä, ja sitä kutsutaan Sagano-linjaksi.


title: Muhoksen Urheilijat

text: Muhoksen Urheilijat (MuhU) on Muhoksella toimiva, vuonna 1945 perustettu urheiluseura. Vuonna 2016 seuralla on toimintaa jalkapallossa ja salibandyssä. Muhoksen Urheilijat on pelannut pesäpallon SM-sarjaa 1954, 1957 ja 1960 ja voittanut pesäpallon Suomensarjan pohjoislohkon viisi kertaa.


title: Matteo Guardalben

text: Matteo Guardalben (s. 5. kesäkuuta 1974 Nogara, Italia) on italialainen jalkapallomaalivahti, joka edustaa Serie B:ssä pelaavaa Modenaa.


title: Matteo Guardalben

text: Guardalben aloitti jalkapalloilun Veronan junioreissa 1990-luvun alussa, josta hän nousi myöhemmin edustusjoukkueeseen. Guardalben lainattiin kaudeksi 1994-1995 Serie C1:n Masseseen, jossa hän pelasi 27 sarjaottelua. Guardalben sai lopulta peliaikaa Veronasta palattuaan takaisin ja nousi kaudella 1996-1997 ykkösvahdiksi. Hän siirtyi kauden päätteeksi Parmaan vuonna 1997. Guardalben vietti joukkueessa yhteensä viisi kautta pelaten vain kolme Serie A ottelua. Siitä huolimatta Guardalben saavutti menestystä voitettuaan joukkueen mukana muun muassa Uefa Cupin vuonna 1999.


title: Matteo Guardalben

text: Vuonna 2001 Guardalben siirtyi vähäisen peliajan vuoksi Piacenzaan, jossa hän pelasi kolmen kauden ajan joukkueen ykkösvahtina. Guardalben siirtyi kuitenkin Palermoon vuonna 2004 ja samalla takaisin Serie A:han vietettyään Piacenzassa yhden kauden Serie B:ssä. Hän pelasi ensimmäisellä kaudella 37 Serie A ottelua, mutta seuraavalla kaudella joutui tyytymään huomattavasti vähempään peliaikaan. Guardalben kävi samalla kaudella pelaamassa lainalla Parmassa kuuden ottelun verran.


title: Matteo Guardalben

text: Heinäkuussa 2006 Serie B:ssä pelannut Vicenza hankki hänet joukkueeseensa. Guardalben toimi kuitenkin jälleen varavahdin roolissa loukkaantumisen vuoksi kahden kauden verran, jonka jälkeen hän siirtyi toiseen Serie B seuraan Trevisohon. Peliaikaa tuli hyvin, mutta Guardalben päätti siirtyä vuonna 2009 takaisin Serie A:han tällä kertaa UC Sampdorian joukkueeseen. Hän ei pelannu ainuttakaan ottelua Serie A:ssa.


title: Matteo Guardalben

text: Heinäkuussa 2010 Guardalben siirtyi vapaalla siirrolla Serie B:ssä pelanneeseen Modenaan.


title: Matteo Guardalben

text: Guardalben nimettiin kolmesti Italian maajoukkueeseen vuoden 2005 aikana, mutta ei pelannut ainuttakaan ottelua.


title: Kaleton

text: Kaleton on Keuruun kaupungissa sijaitseva pinta-alaltaan kylä, joka sijaitsee Pohjoisjärven pohjoisrannassa. Se koostuu pääasiassa Varikon ja Heinonperän kyläalueista ja Ilvesjärven ympäristöstä. Kylä on saanut nimensä kalettamispaikan eli Kale-verkon vetopaikan, kaletton, mukaan.


title: Kaleton

text: Kalettomalla sijaitsee myös Suomen puolustusvoimiin kuuluva Keuruun Varikko, entiseltä nimeltään ja kyläläisten keskuudessa edelleen Keuruun Pioneerivarikko.


title: Kaleton

text: Kylällä on oma vaakuna.


Kaleton


title: Juha Joenväärä

text: Juha Joenväärä (s. 22. elokuuta 1974 Oulu) on entinen suomalainen jääkiekkoilija, jonka kasvattajaseura oli Oulun Kärpät. Joenväärä on pelannut SM-liigassa neljä kautta, kaksi sekä Kiekko-Espoossa että Oulun Kärpissä.


title: Juha Joenväärä

text: Joenväärä pelasi ensimmäisen ottelunsa aikuisten tasolla kaudella 1993–1994, kun hän edusti Kärppiä I-divisioonassa. Joenväärä pelasi kauden kuitenkin pääasiassa A-nuorten joukkueessa. Ensimmäisen täyden kautensa Joenväärä pelasi aikuisten tasolla kaudella 1995–1996, jolloin I-divisioonassa Joenväärä teki 54 pistettä.Joenväärä oli runkosarjassa Kärppien paras pistemies.


title: Juha Joenväärä

text: Hyvän divisioonakauden jälkeen Joenväärä nousi SM-liigaan, uutena seurana oli kaudella Kiekko-Espoo. Joenväärä pelasi Kiekko-Espoossa myös kaudella , ja kahden kauden aikana pisteitä kertyi SM-liigassa 52. Kaudella 1996–97 Joenväärä oli tulokkaiden pistepörssin kolmas, edellään vain HIFK:n Olli Jokinen sekä SaiPan Joel Salonen. Kaudella 1997–98 Joenväärä oli Kiekko-Espoon viidenneksi tehokkain pistemies.Joukkueena Kiekko-Espoo ei kuitenkaan menestynyt: 1996–97 Kiekko-Espoo oli runkosarjan kuudes, mutta pudotuspeleissä HPK oli parempi jo neljännesfinaaleissa. Joenväärä teki tehot 1+0. Kaudella 97–98 Kiekko-Espoo oli vasta kahdeksas, mutta voitti Turun Palloseuran voitoin 1–3 neljännesfinaaleissa. Välierissä HIFK oli parempi voitoin 3–0, ja pronssiottelussa Jokerit voitti Kiekko-Espoon 8–0. Joenväärä jäi tehoitta pudotuspeleissä.


title: Juha Joenväärä

text: Kahden SM-liigakauden jälkeen Joenväärä palasi Kärppiin, joka edelleen pelasi I-divisioonassa. Kaudella 1998–1999 päävalmentajana toimi Juhani Tamminen, ja Kärpät teki uuden piste-ennätyksen divisioonan runkosarjassa. Kärpät oli hallinnut runkosarjaa suvereenisti, eikä ollut hävinnyt kertaakaa kotiottelussa. Pudotuspeleissä turkulainen TuTo voitti kuitenkin Kärpät voitoin 2–3. Kyseisellä kaudella Joenväärä teki 52 pistettä.


title: Juha Joenväärä

text: Kauden 1999–2000 päätteeksi Kärpät nousi liigaa, ja Joenväärä teki runkosarjassa 55 pistettä. Molemmilla divisioona kausilla Kärpissä Joenväärä oli varsin tehoton pudotuspeleissä: 98–99 tehopisteitä tuli kaksi, 1999–2000 pisteitä kertyi kolme.


title: Juha Joenväärä

text: Kausi oli Joenväärän kolmas SM-liigassa, ja hän oli Kärppien sisäisen pistepörssin seitsemäs, ja tehopörssissä neljäs tuloksella +3. Seuraava kausi, , oli Joenväärän viimeinen SM-liigassa. Joenväärä kärsi loukkaantumisista, ja pelasi vain 33 ottelua. Vaikka Joenväärällä ja Kärpillä oli sopimus vielä kaudesta , siirtyi Joenväärä kyseiseksi kaudeksi Ruotsin Elitserieniin Djurgårdensin joukkueseen. Djurgårdensissa pisteitä ei kuitenkaan tullut kuin 17, ja Joenväärä siirtyi seuraavaksi kaudeksi Italian Serie A:han, Sportivi Ghiaccio Cortinan joukkueseen. Joenväärä lopetti uransa kyseisellä kaudella.


title: Juha Joenväärä

text: Kauppatieteiden maisteri Juha Joenväärä väitteli 25. syyskuuta 2010 Oulun yliopiston taloustieteiden tiedekunnassa tohtoriksi aiheesta "Essays on hedge fund performance and risk" (Esseitä hedgerahastojen tuotoista ja riskeistä). Vuonna 2012 Joenväärälle myönnettiin OP:n tutkimussäätiön väitöskirjapalkinto, 10 000 euroa. Hän toimii Suomen Akatemiassa tutkijatohtorina.


title: Marmorimurrit

text: Marmorimurrit ("Brachyramphus") on ruokkien heimoon kuuluva rantalintusuku, jossa on kolme lajia:


title: Nikolai Kibaltšitš

text: Nikolai Ivanovitš Kibaltšitš (; 31. lokakuuta 1853 nykyisen Tšernihivin alueen Korop – 15. huhtikuuta 1881 Pietari) oli venäläinen vallankumouksellinen narodnikki ja keksijä.


title: Nikolai Kibaltšitš

text: Nikolai Kibaltšitš syntyi papin perheeseen. Hän opiskeli Pietarin liikenneinsinööri-insituutissa ja lääketieteellis-kirurgisessa akatemiassa. Opiskeluaikanaan hän liittyi narodnikkeihin. Lokakuussa 1875 Kibaltšitš pidätettiin laittoman kirjallisuuden hallussapidosta. Vuonna 1878 hänet päästettiin vapaaksi poliisin valvonnan alaisena.


title: Nikolai Kibaltšitš

text: Vapauduttuaan Kibaltšitš liittyi Zemlja i voljan "Svoboda ili smert" (”Vapaus tai kuolema”) -nimiseen terroristiryhmään, jossa hän vastasi räjähdysaineiden valmistamisesta. Zemlja i voljan hajottua hän kuului Narodnaja voljan toimeenpanevaan komiteaan. Hän hoiti maanalaista kirjapainoa ja laati järjestön ohjelmajulistuksia. Räjähdysaineasiantuntijana Kibaltšitš osallistui Odessassa suoritetun keisarillisen junan räjäyttämisen, Stepan Halturinin Talvipalatsin pommiattentaatin ja Aleksanteri II:n murhan valmisteluun. Murhan jälkeen hänet pidätettiin. Vankilassa hän suunnitteli rakettimoottorilla toimivan lentokoneen. Kibaltšitš ja neljä muuta murhan osanottajaa, Andrei Željabov, Sofja Perovskaja, Timofei Mihailov ja Nikolai Rysakov tuomittiin kuolemaan ja hirtettiin Pietarissa Semjonovskin kentällä.


title: Nikolai Kibaltšitš

text: Kibaltšitšia pidetään yhtenä rakettiteknologian edelläkävijöistä. Hänen mukaansa on nimetty kuun kääntöpuolella sijaitseva kraatteri.


title: Sitoutumisen eskalaatio

text: Sitoutumisen eskalaatio on päätännässä oleva vinouma, jossa vääräksi osoittautuvaan päätökseen sitoutumista jatketaan, koska siihen on jo panostettu niin paljon. Termiä käytetään kuvaamaan esimerkiksi huonoa päätöksentekotapaa yritystoiminnassa, hallinnossa tai tietosysteemeissä yleensä, ohjelmistosuunnittelun projektijohtamisessa, politiikassa tai uhkapeleissä.


title: Sitoutumisen eskalaatio

text: Sitoutumisen eskalaatiota terminä kuvasi ensimmäisenä Barry M. Staw:n vuonna 1976 julkaistussa artikkelissa, "Knee deep in the big muddy: A study of escalating commitment to a chosen course of action".. Tuoreempana määritelmä upotetun hinnan harhaluulo (tai "uponneiden kustannusten harha") -termiä on käytetty kuvaamaan tilannetta, jossa henkilö perustelee lisääntyneen sitoutumisensa päätökseen perustuen aikaisemmin tekemiensä sitoumuksien summaan. Näin henkilö toimii siitäkin huolimatta, että olisi tullut uutta tietoa, joka osoittaisi alkuperäisen sitoutumispäätöksen olleen todennäköisesti väärä. Tällaiset sitoutumispäätökset voivat koskettaa esimerkiksi aikaa, rahaa tai vaikkapa sotilaallisissa toiminnassa ihmishenkiä.


title: Kirjomurrit

text: Kirjomurrit ("Synthliboramphus") on ruokkien heimoon kuuluva rantalintusuku, jossa on viisi lajia:


title: Nikolai Rysakov

text: Nikolai Ivanovitš Rysakov (; 14. toukokuuta 1861 nykyisen Vologdan alueen Belozerskin piirin Kurdjukin tehdas – 15. huhtikuuta 1881 Pietari) oli venäläinen vallankumouksellinen narodnikki.


title: Nikolai Rysakov

text: Nikolai Rysakov syntyi porvarisperheeseen. Hän opiskeli Pietarin vuori-instituutissa ja liittyi syksyllä 1879 Narodnaja volja -järjestöön. Rysakov osallistui Aleksanteri II:n murhaan. Hän heitti ensimmäisen pommin, joka rikkoi keisarin vaunut, mutta ei vahingoittanut Aleksanteria. Rysakov pidätettiin ja kuulusteluissa hän kertoi yksityiskohtaisesti murhan valmistelusta ja Narodnaja voljan toiminnasta. Tästä huolimatta hänet tuomittiin kuolemaan ja hirtettiin neljän muun murhan osanottajan, Andrei Željabovin, Sofja Perovskajan, Nikolai Kibaltšitšin ja Timofei Mihailovin kanssa Pietarin Semjonovskin kentällä.


title: Roger Verey

text: Roger Roland Verey (14. maaliskuuta 1912 Lausanne, Sveitsi - 6. syyskuuta 2000 Krakova) oli puolalainen soutaja ja olympiamitalisti.


title: Roger Verey

text: Verey kilpaili vuoden 1936 kesäolympialaisissa Berliinissä. Pariairokaksikossa hän voitti pronssia yhdessä Jerzy Ustupskin kanssa. Yksikössä hän ei selviytynyt loppukilpailuun.


title: Roger Verey

text: Verey kuoli Krakovassa 6. syyskuuta 2000, 88-vuotiaana.


title: Kiislaset

text: Kiislaset ("Aethia") on ruokkien heimoon kuuluva rantalintusuku, jossa on neljä lajia:


title: Ingall

text: Ingall (myös "In Gall") on maalaiskunta ja sen keskuskylä Nigerin Agadezin alueen Tchirozérinen departementissa. Se sijaitsee Irhazerin tasangolla 124 kilometriä Agadezista länteen. Kunnassa on 45 000 (vuonna 2010, arvio) ja kylässä 5 600 asukasta (vuonna 2001, väestönlaskenta).


title: Ingall

text: Ingall on historiallinen Agadezista Timbuktuun johtaneen karavaanireitin pysähdyspaikka. Vuonna 1916 sen asukkaat osallistuivat Kaoucenin johtamaan ranskalaisten vastaiseen kapinaan.


title: Ingall

text: Kunta käsittää 45 hallintokylää, kolme pikkukylää, 16 leiriä ja 90 juottopaikkaa. Sen asukkaat ovat tuaregeja, fulbeja sekä "kunta"-ryhmään kuuluvia arabeja. Ingallin kylän asukkaat puhuvat äidinkielenään songhaikieliin kuuluvaa tasawaqia.


title: Ingall

text: Tärkeimmät elinkeinot ovat keinokasteluun perustuva puutarhaviljely sekä paimentolaisten harjoittama karjanhoito. Ingallissa tuotetaan taateleita ja Tigue Dan Tessoumissa suolaa. Osa alueesta on täysin asumatonta autiomaata.


title: Ingall

text: Ingall tunnetaan wodaabé-heimon "Cure Salée" -juhlasta, joka järjestetään vuosittain yleensä syyskuun ensimmäisellä puoliskolla. Juhla kestää viikon. Sen aikana esimerkiksi tavataan vanhoja ystäviä, kositaan, avioidutaan, tanssitaan ja järjestetään kamelikilpailuja. Nigerin hallitus on häirinnyt "Cure Saléeta" yrittämällä siistiä ja markkinoida sitä matkailijoille. Juhla jouduttiin perumaan vuosina 2007 ja 2008 tuaregien kapinoinnin vuoksi.


title: Tonight Show with Conan O’Brien

text: Tonight Show with Conan O’Brien oli yhdysvaltalainen myöhäisillan keskusteluohjelma, jota esitettiin Yhdysvalloissa NBC-kanavalla. Sarja kuului The Tonight Show -formaattiin, jota on tehty vuodesta 1954 lähtien. Conan O’Brien korvasi Jay Lenon ohjelman vetäjänä ja O’Brienin isännöimä ensimmäinen The Tonight Show’n jakso esitettiin 1. kesäkuuta 2009.


title: Tonight Show with Conan O’Brien

text: O’Brienin siirtyminen The Tonight Show’n juontajaksi tarkoitti O’Brienin lisäksi muun muassa Max Weinbergin ja koko hänen yhtyeensä muuttamista New Yorkista Los Angelesiin. O’Brienin Late Night-ohjelmasta siirtyi Tonight Show’hun myös sarjan päätuottaja Jeff Ross. Late Nightin vuonna 2000 jättänyt O’Brienin silloinen apulaisjuontaja Andy Richter palasi Tonight Show’hun kuuluttajaksi ja esiintyjäksi O’Brienin taustalla.


title: Tonight Show with Conan O’Brien

text: O’Brien riita Tonight Show’n esitysajasta NBC-kanavan kanssa tammikuussa 2010 johti O’Brienin eroamiseen. Viimeinen Tonight Show with Conan O’Brienin jakso nähtiin Yhdysvalloissa 22. tammikuuta 2010. Ohjelman entinen isäntä Jay Leno korvasi O’Brienin 1. maaliskuuta 2010.